ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ Ν. ΚΟΡΙΝΘΙΑΣ: Στιγμές τρόμου έζησε μία τυφλή ηλικιωμένη\nΣτιγμές τρόμου έζησε μία τυφλή ηλικιωμένη\nΣτιγμές τρόμου έζησε μία τυφλή ηλικιωμένη γυναίκα το μεσημέρι της Τρίτης στα Καρδαμίτσια Ιωαννίνων. Ήταν λίγο μετά τη μία το μεσημέρι, όταν χτύπησε το κουδούνι, στο διαμέρισμα που διαμένει. Η ηλικιωμένη σηκώθηκε κι άνοιξε την πόρτα.\nΗ γυναίκα, η οποία είναι τυφλή, μέσα στα επόμενα λεπτά βρέθηκε δεμένη με σκοινί σε μία από τις καρέκλες του σπιτιού της.\nΣύμφωνα με το epiruspost.gr, οι άγνωστοι δράστες, έκαναν άνω κάτω το διαμέρισμα και έφυγαν παίρνοντας το χρηματικό ποσό των 20.000 ευρώ, το οποίο είχε στο σπίτι της.\nΜετά από λίγη ώρα ενημερώθηκε η αστυνομία η οποία έσπευσε στην περιοχή. Η ηλικιωμένη γυναίκα, λόγω της έλλειψης όρασης, δεν είναι σε θέση να δώσει περιγραφή των δραστών, σύμφωνα με πληροφορίες όμως, επρόκειτο για δύο άτομα.\nΗ αστυνομία έχει εξαπολύσει ανθρωποκυνηγητό στην περιοχή ενώ ελέγχει διεξοδικά κάθε ύποπτο όχημα.\nΑναρτήθηκε από ΑμεΑ ΝΟΜΟΥ ΚΟΡΙΝΘΙΑΣ (ΣΩΜΑΤΕΙΟ ΑΤΟΜΩΝ ΜΕ ΑΝΑΠΗΡΙΑ) στις 1:28:00 π.μ.


2014-03-21 Διάλογος με τους δημότες Εκπαιδευτική κοινότητα\nΤα προβλήματα της παιδείας συζήτησε ο Γ. Κωνσταντέλλος με εκπροσώπους της εκπαιδευτικής κοινότητας\nΣυνάντηση με εκπροσώπους της εκπαιδευτικής κοινότητας πραγματοποίησε την Τετάρτη 19 Μαρτίου ο υποψήφιος Δήμαρχος, Γρηγόρης Κωνσταντέλλος, συνεχίζοντας μ’ αυτόν τον τρόπο το διάλογο με τους δημότες που έχει σκοπό να πραγματοποιήσει πριν ολοκληρώσει το προεκλογικό πρόγραμμα του συνδυασμού «Βάρη Βούλα Βουλιαγμένη – Πόλη για να Ζεις».\nΣτη συνάντηση παρευρέθηκαν εκπαιδευτικοί και γονείς οι οποίοι συμμετείχαν στο ζωντανό διάλογο εκθέτοντας τα πολλά προβλήματα που αντιμετωπίζουν τα σχολεία της πόλης μας. Από τη συζήτηση προέκυψε ότι οι περισσότερες σχολικές μονάδες, και στις τρεις δημοτικές ενότητες, εμφανίζουν εικόνα εγκατάλειψης. Αναφέρθηκαν σοβαρά προβλήματα σε ότι αφορά τη συντήρηση των σχολείων, σε βαθμό που κάποια σήμερα αποτελούν κίνδυνο για τους μαθητές. Παράλληλα όμως αναφέρθηκαν πολλά προβλήματα σχετικά με την καθαριότητα, τη μεταφορά των μαθητών και τη φύλαξη των σχολείων, μεταξύ άλλων.


4ήμερο ταξίδι στο Παρίσι, 26-29 Ιανουαρίου από τη Θεσσαλονίκη, 423€ τελική τιμή ανά άτομο\nΔιεύθυνση ξενοδοχείου: France, Paris, 201 Avenue Daumesnil\nΑυτό το ξενοδοχείο βρίσκεται στο 12ο διαμέρισμα του Παρισιού και απέχει 1,4χλμ. από το AccorHotels Arena και 2χλμ. από το σιδηροδρομικό σταθμό Gare de Lyon. Προσφέρει 24ωρη ρεσεψιόν και δωρεάν WiFi. Η πλατεία Βαστίλης είναι προσβάσιμη σε 15 λεπτά με τα πόδια.\nΤα δωμάτια στο Grand Hotel Dore διαθέτουν απλή διακόσμηση, δορυφορική τηλεόραση και ιδιωτικό μπάνιο με δωρεάν προϊόντα περιποίησης.\nΤο ξενοδοχείο σερβίρει πρωινό καθημερινά. Οι επισκέπτες μπορούν να χαλαρώσουν στο lounge.\nΣε ακτίνα 250μ. βρίσκεται ο σταθμός Daumesnil του μετρό, ο οποίος παρέχει άμεση πρόσβαση στην πολυσύχναστη περιοχή Μονπαρνάς.


Home Blog Στολίδια χριστουγεννιάτικα μεταλλικά!\nΣτολίδια χριστουγεννιάτικα μεταλλικά!\nLilian Newman 1 Νοεμβρίου 2012 Εποχιακά, Υλικά, Χριστούγεννα\nΧριστουγεννιάτικα στολίδια με ύφασμα σε λαχανί και κόκκινες αποχρώσεις, καρό ή πουά, σε τέσσερα σχέδια: τάρανδος, έλατο, καρδιά και αστέρι! Έχουν κορδελίτσα με χάντρα για να κρεμαστούν κι ένα μικρό διακριτικό κουδουνάκι στην κάτω μεριά τους!\nΜεταλλικά χριστουγεννιατικα στολίδια!\nΜεταλλικό στολίδι καρδιά, έλατο, τάρανδος, αστέρι!\n350353 Στολίδια χριστουγεννιάτικα μεταλλικά με ύφασμα (8cm) 1,70 €


Η “αδαμάντινη” επέτειος της Ευρωπαϊκής Ένωσης… ως η προσωπική της “επανάσταση” – Υστερόγραφα | Η ανάλυση της Είδησης\nHome / Αναλυσεις / Η “αδαμάντινη” επέτειος της Ευρωπαϊκής Ένωσης… ως η προσωπική της “επανάσταση”\nΑναλυσεις Αφιερωματα Διεθνη Ειδικα θεματα Ευρωπη\nΗ “αδαμάντινη” επέτειος της Ευρωπαϊκής Ένωσης… ως η προσωπική της “επανάσταση”\nPosted on March 25, 2017, 9:33 am\nΠοιος από όσους υπέγραψαν τη Συνθήκη της Ρώμης στις 25 Μαρτίου 1957, μπορούσε να φανταστεί ότι σήμερα, μετά από 60 ολόκληρα χρόνια, το ευρωπαϊκό οικοδόμημα θα είχε καταφέρει να ενσωματώσει στους κόλπους του 28 (με ένα να προετοιμάζεται θεσμικά προς έξοδο) κράτη από τον αρχικό αριθμό 6 των ιδρυτικών της μελών, πετυχαίνοντας έτσι την πολυπόθητη διεύρυνση και την πραγματοποίηση του ονείρου του Τσώρτσιλ περί δημιουργίας των “Ηνωμένων Πολιτειών της Ευρώπης”; Ποιος όμως θα μπορούσε να φανταστεί επίσης και τη μεγαλύτερη κρίση που θα βίωνε η Ευρωπαϊκή Ένωση από τα γενέθλιά της, τη στιγμή μάλιστα που συμπληρώνει το 60ό έτος της ηλικίας της;\nΚουβαλώντας μία μεγάλη πορεία στην πλάτη της, ακόμα και κάποιος που δεν έχει ασχοληθεί με την μελέτη της διαδρομής που έχει διανύσει, θα ανέμενε ότι η Ευρώπη, ως “ώριμη” πλέον μετά από 60 χρόνια ζωής, θα ήταν περισσότερο ευέλικτη και ικανή να αντιμετωπίσει τις δύσκολες συγκυρίες. Θα ανέμενε επίσης να αποπνέει ένα αίσθημα ασφάλειας, αλλά και να αποτελεί πόλο έλξης για τα κράτη, τραβώντας τα σαν μαγνήτης μάλιστα, ιδιαιτέρως μετά τις επιπτώσεις της χρηματοπιστωτικής κρίσης.\nΑπεναντίας, αυτή η Ευρώπη, σήμερα παρουσιάζεται αδύναμη και κατακερματισμένη, με πληθώρα ευρωσκεπτικιστικών απόψεων στο εσωτερικό της, που στον απόηχο των εκάστοτε συζητήσεων φαίνονται πως ενδυναμώνονται. Σκέψεις όμως που έγιναν πράξεις, με την Ένωση να δέχεται το μεγαλύτερο πλήγμα στην ιστορία της μέσω ενός ηχηρού Brexit. Γεγονός που αποτελεί τη μεγαλύτερη τραγική ειρωνεία για έναν άνθρωπο που γεννήθηκε στη Μεγάλη Βρετανία και που την υπηρέτησε από τον πρωθυπουργικό θώκο για εννέα έτη. Για τον άνθρωπο που μνημονεύθηκε στην πρώτη παράγραφο, που ήταν εκείνος που υποστήριξε το σχηματισμό της ενωμένης Ευρώπης ως ο πλέον “φανατικός” ευρωπαϊστής.\nΤο προφίλ αυτής της “60χρονης Ευρώπης”, τη στιγμή που θα έπρεπε να είναι σε πλήρη αναντιστοιχία με την ηλικία της (καθώς θα αποτελούσε μόνο προνόμιο σε αυτήν την περίπτωση και θα την οδηγούσε σε μία ανανέωση, ή πολύ περισσότερο, σε μία αναγέννηση) λειτουργεί κατά μη αναμενόμενο τρόπο, ως “κλεπταποδόχος” του ευρωπαϊκού οράματος των αξιών και των ιδανικών, και κατ’ επέκταση του υγιούς μέλλοντος για τις “Ηνωμένες Πολιτείες της Ευρώπης”.\nΌπως όμως κάθε συμβίωση περνάει μία περίοδο κρίσης, με διάφορα γεγονότα να ανακόπτουν την ομαλή εξέλιξή της, έτσι φαίνεται πως και η Ευρωπαϊκή Ένωση περνάει μία περίοδο κρίσης τον τελευταίο καιρό. Και οι συγκυρίες κάθε άλλο παρά τη βοηθούν να ορθοποδήσει και να μετουσιωθεί σε κάτι πιο ισχυρό. Η άνθηση της τρομοκρατίας είναι ίσως ο πλέον καθοριστικός παράγοντας που ωθεί τους ευρωσκεπτικιστές σε πολλαπλασιασμό και τους πολίτες από την άλλη σε μία αρνητική ψήφο στην κάλπη. Η τρομοκρατία σε συνδυασμό με το μεταναστευτικό-προσφυγικό ζήτημα επομένως αποδείχτηκαν “κινητήριες” δυνάμεις των αυξημένων ποσοστών αποδοκιμασίας του ευρωπαϊκού οικοδομήματος. Που παρόλο που δεν εκφράστηκε -ευτυχώς- όπως αναμενόταν στις ολλανδικές εκλογές, υπάρχει ακόμα ορατός κίνδυνος της επιβεβαίωσης των δημοσκοπήσεων για τα τραγικά υψηλά ποσοστά της Λεπέν.\nΣε κάθε περίπτωση, η ίδια η Ευρώπη αυτήν τη στιγμή δεν γνωρίζει εκατό τα εκατό που βαδίζει. Και δεν εννοούμε την Ευρώπη μόνο ως σύνολο πολιτών, αλλά και το θεσμικό της υπόβαθρο. Η Κομισιόν επί παραδείγματι, δεν παρουσίασε ένα ιδανικό σενάριο, αλλά πέντε. Η Λευκή Βίβλος επομένως, αποτελεί από μόνη της μία ένδειξη αναποφασιστικότητας και μίας προσπάθειας ανοικοδόμησης του ευρωπαϊκού στερεώματος μέσω της δυνατότητας πολλών επιλογών. Δείγμα αδιαμφισβήτητα μίας περιόδου όπου η ανησυχία για το μέλλον είναι πιο έκδηλη από ποτέ. Εξ ού και η “Ευρώπη των πολλών ταχυτήτων”.\nΠαρόλο όμως που η πορεία του ευρωπαϊκού ονείρου ανετράπη κατά κάποιο τρόπο στην παρούσα φάση, για τους Ευρωπαίους θα είναι πολύ δύσκολο να απαρνηθούν την ευρωπαϊκή τους ιθαγένεια, ως πολίτες της Ευρωπαϊκής Ένωσης με όλα τα δικαιώματα που η ίδια τους εκχωρεί. Παρά την παγκόσμια έξαρση ενός απομονωτισμού, οι Ευρωπαίοι Πολίτες δεν θα αφήσουν την Ευρωπαϊκή Ένωση και ούτε η Ευρωπαϊκή Ένωση θα αφήσει τους Πολίτες της. Η προαναφερόμενη Λευκή Βίβλος, παρά την όποια αναποφασιστικότητα που ενέχει, είναι ένα ηχηρό δείγμα μίας συλλογικής προσπάθειας της ηγεσίας της Ευρώπης να ξανασταθεί στα πόδια της και να αλλάξει ρότα. Προσφέρει εξάλλου πέντε εναλλακτικές λύσεις, κάποιες εκ των πραγμάτων όχι τόσο βιώσιμες, ώστε να προσελκύσει και πάλι το κοινό της για “παλιννόστηση” και εμπιστοσύνη.\nΜία εμπιστοσύνη, που όπως φάνηκε χάθηκε για λίγο. Αλλά που μέσω των φιλότιμων προσπαθειών της ίδιας της Ένωσης ξανακερδίζεται σιγά σιγά. Σε σημείο πλέον που έπειτα από την τόση συζήτηση περί Λευκής Βίβλου, αλλά και λόγω της “αδαμάντινης” επετείου, η Ευρώπη προβάλει το νέο της πρόσωπο διεκδικώντας την παραμονή της στην καρδιά και τη ψυχή των πολιτών της. Η Ευρώπη επομένως, μετά από μία περίοδο αναστοχασμού, είναι έτοιμη να προχωρήσει στο επόμενο στάδιο.\nΚαι αυτή η νέα αρχή ξεκινάει από την σημαδιακή για εμάς 25η Μαρτίου. Σηματοδοτώντας έτσι την εσωτερική “επανάσταση” μιας Ευρωπαϊκής Ένωσης που δοκιμάστηκε όπως ποτέ δε φαντάστηκε.\nΕΕ προσφυγικό/μεταναστευτικό Ευρωπαϊκή Ένωση Ευρώπη Κομισιόν Λευκή Βίβλος προσφυγικό/μεταναστευτικό Συνθήκη Ρώμης τρομοκρατία\nΗ “Διακήρυξη” Τσίπρα κατά νεοφιλελεύθερων και… yes-men\nΤο… χάδι του Τραμπ στους Έλληνες για το μέλλον\nΗ ψύχραιμη και θεσμικά υπεύθυνη επιλογή του Μητσοτάκη με το ΕΣΡ\nΗ συγκυβέρνηση με τη ΝΔ συρρίκνωσε το ΠΑΣΟΚ σε… κόμμα τσέπης\nΝαυπλιώτου / Sep 22


Χαλαρωτική συνεδρία μασάζ μιας ώρας από την άνεση του σπιτιού σας | Deals365.gr\nΧαλαρωτική συνεδρία μασάζ μιας ώρας από την άνεση του σπιτιού σας\nΑπολαύστε ένα επαγγελματικό μυοχαλαρωτικό μασάζ 60', στον δικό σας χώρο, με φυτικά, θεραπευτικά έλαια, και με εξυπηρέτηση σε όλη την Αττική, από τη “Διά Xειρός Μάλαξις” - Έκπτωση 85%!\n- 29€ για μία συνεδρία ενός ατόμου, από 70€\n- 49€ για μία συνεδρία σε 2 διαφορετικά άτομα, από 140€\nΜοναδικό, μυοχαλαρωτικό μασάζ, για ένα ή δύο άτομα, στην άνεση και την ευκολία του σπιτιού σας!\nΕίναι γεγονός ότι υπάρχει δυσκολία στις μετακινήσεις εντός της Αττικής για τη μετάβαση από το σπίτι στην εκάστοτε επιχείρηση και το αντίστροφο!\nΟ χρόνος είναι πολύτιμος για να καταναλώνεται και δεν θέλετε να σπαταλάτε ένα ολόκληρο πρωινό ή ένα ολόκληρο απόγευμα στις μετακινήσεις, προκειμένου να δεχτείτε μια συνεδρία μασάζ!\nΕίναι γεγονός ότι η μάλαξη κατ’ οίκον είναι αυτό που πραγματικά ζητάτε!\nΔιότι… δεν υπάρχει τίποτα καλύτερο και πιο οικείο από το ίδιο σας το σπίτι, προκειμένου να χαλαρώσετε, να αφεθείτε και να απολαύσετε στο μέγιστο τα οφέλη μιας συνεδρίας μάλαξης χρησιμοποιώντας το δικό σας μπουρνούζι, τις δικές σας πετσέτες και τις δικές σας παντόφλες!\nΔυνατότητα εξαργύρωσης της υπηρεσίας κάθε μέρα από Δευτέρα έως και Κυριακή 9:00 – 21:00!\nΙσχύει για άνδρες και γυναίκες!\nΤο Deal ισχύει έως 30 Aπριλίου 2013.\nΤο Deal ισχύει με την αγορά και προσκόμιση του κουπονιού ή των στοιχειων του.\nΤο Deal ισχύει για γυναίκες και άνδρες και αφορά ένα μοναδικό, μυοχαλαρωτικό μασάζ, για ένα ή δύο άτομα, διάρκειας 60 λεπτών ανά άτομο.\nΕίναι απαραίτητη η τηλεφωνική επικοινωνία για ραντεβού, το συντομότερο δυνατό. Σε περίπτωση αλλαγής ή ακύρωσης, παρακαλούμε ενημερώστε μας τουλάχιστον μία ημέρα πριν. Τα ραντεβού κλείνονται κατόπιν διαθεσιμότητας.\nΠριν την υπηρεσία λαμβάνεται πλήρες ιστορικό υγείας.\nΤο ειδικό (φυσικοθεραπείας) κρεβάτι που απαιτείται για τη συνεδρία, καθώς και τα έλαια τα προσκομίζει ο θεραπευτής και εσείς διαθέτετε δύο πετσέτες σώματος και δύο προσώπου.\nΔυνατότητα εξαργύρωσης έως 2 κουπονιών ανά χρήστη.\nΕίναι απαραίτητη η εκτύπωση του κουπονιού και η παράδοσή του στον θεραπευτή / στην θεραπεύτρια.\nΕξυπηρετούνται όλες οι ζώνες της Αττικής. Για τις παρακάτω περιοχές υπάρχει προσαύξηση 20€ στις τιμές της προσφοράς, λόγω απόστασης (θα αποδίδεται μετρητοίς στον θεραπευτή): Μάνδρα, Ελευσίνα, Ασπρόπυργος, Κρυονέρι, Κιούρκα, Σταμάτα, Ροδόπολη, Ντράφι, Πικέρμι, Καλλιτεχνούπολη, Ανθούσα, Παλλήνη, Κάντζα, Σπάτα, Γλυκά Νερά, Παιανία, Κορωπί, Μαρκόπουλο, Βούλα, Καβούρι, Βουλιαγμένη, Βάρη, Βάρκιζα.\nΓια περιοχές από Βάρκιζα έως Σούνιο και ανατολικές ακτές της Αττικής η προσαύξηση καθορίζεται μετά από συνεννόηση.\nΔιά Χειρός Μάλαξις\nΕίναι γεγονός ότι υπάρχει δυσκολία στις μετακινήσεις για τη μετάβαση από το σπίτι στην εκάστοτε επιχείρηση και το αντίστροφο. Οι συνθήκες κίνησης της μεγαλούπολης είναι εκνευριστικές και σίγουρα χαλάει η διάθεσή σας κάθε φορά που ψάχνετε να παρκάρετε, ή ταλαιπωρείστε όποτε είστε αναγκασμένοι να χρησιμοποιήσετε τα δημόσια μέσα μεταφοράς. Έτσι χάνεται όλη η χαλάρωση, η ηρεμία και η απόλαυση που σας άφησε η συνεδρία του μασάζ, μέχρι να επιστρέψετε από την εκάστοτε επιχείρηση στο σπίτι σας. Ο χρόνος είναι πολύτιμος για να καταναλώνεται και δεν θέλετε να σπαταλάτε ένα ολόκληρο πρωινό ή ένα ολόκληρο απόγευμα στις μετακινήσεις, προκειμένου να δεχτείτε μια συνεδρία μασάζ. Διοτι… δεν υπάρχει τίποτα καλύτερο και πιο οικείο από το ίδιο σας το σπίτι, προκειμένου να χαλαρώσετε, να αφεθείτε και να απολαύσετε στο μέγιστο τα οφέλη μιας συνεδρίας μάλαξης χρησιμοποιώντας το δικό σας μπουρνούζι, τις δικές σας πετσέτες και τις δικές σας παντόφλες! Είναι γεγονός ότι η μάλαξη κατ’ οίκον είναι αυτό που πραγματικά ζητάτε! Οι θεραπευτές μας είναι άρτια καταρτισμένοι και πιστοποιημένοι από Εκπαιδευτικά Ιδρύματα της Ελλάδας και του Εξωτερικού , γεμάτοι όρεξη να εφαρμόσουν τη γνώση και την τέχνη και έχουν διάθεση να σας προσφέρουν στιγμές χαλάρωσης και ευεξίας, στην άνεση και την ευκολία του σπιτιού σας.


Το TNT Παρήγγειλε Το "Raised by Wolves" Του Ridley Scott - Cinemode.gr\nΒρίσκεστε σε:Home»Τηλεοπτικές Σειρές»Το TNT Παρήγγειλε Το "Raised by Wolves" Του Ridley Scott\nΑπο Cinemode στις\t 09/10/2018 Τηλεοπτικές Σειρές\nΤο δίκτυο TNT παρήγγειλε το "Raised by Wolves", την νέα τηλεοπτική σειρά του Ridley Scott.\nΣεναριογράφος και showrunner της σειρά είναι ο Aaron Guzikowski ("Prisoners"), ο οποίος θα εκτελέσει και χρέη παραγωγού μαζί με τους Ridley Scott ("Alien", "Gladiator"), David W. Zucker ("The Man in the High Castle"), Jordan Sheehan ("The Terror"), Adam Kolbrenner ("Prisoners") και την Robyn Meisinger.\nΕκτός απο την παραγωγή, ο Ridley Scott έχει αναλάβει και την σκηνοθεσία της σειράς, επιστρέφωντας στην τηλεοπτική σκηνοθεσία ύστερα απο σχεδόν πενήντα χρόνια.\n"Πάντα αναζητώ νέα όρια στο είδος του sci-fi και ανακάλυψα κάτι το αυθεντικό στο 'Raised by Wolves', έναν ξεχωριστό και φανταστικό κόσμο, γεμάτο με χαρακτήρες που πασχίζουν με υπαρξιακά ερωτήματα: Τι μας κάνει ανθρώπους? Τι συνιστά μια οικογένεια? Και τι γίνονταν αν μπορούσαμε να αρχίσουμε απο την αρχή και να διαγράψουμε τον χαμό που προκαλέσαμε στον πλανήτη? Θα επιβιώναμε? Θα τα καταφέρναμε καλύτερα? Με δεδομένο το σερί των ποιοτικών και πρωτοποριακών προγραμμάτων του TNT, αυτό το δίκτυο φαντάζει σαν το ιδανικό σπίτι για αυτού του είδους φιλόδοξης τηλεόρασης."\nΤο "Raised by Wolves" αναμένεται να κάνει πρεμιέρα στα τέλη του 2019, μέσα απο το δίκτυο TNT, που σιγά σιγά αρχίζει να ανεβάζει το επίπεδο του...


Οι συνθήκες μπορεί να αφορούν την καθημερινότητά τους ή ιδιαίτερες περιόδους όπως αυτή της αναπαραγωγής και της ανάπτυξής τους.\nΠολλές φορές διαταραχές στις συνθήκες διαβίωσης τους μπορεί να έχουν επιπτώσεις πάνω στα πουλιά, επιπτώσεις που μπορεί να δυσχεραίνουν την ποιότητα ζωής τους. Έτσι σε κάποιες περιπτώσεις πέφτουν τα πούπουλά τους, μεγαλώνουν υπερβολικά τα νύχια τους ή αλλοιώνεται η λειτουργικότητα του ράμφους τους.\nΣε κάθε περίπτωση από τις ενδείξεις που έχουμε ή από τον σχεδιασμό που κάνουμε σχετικά με την πορεία της εκτροφής μας θα πρέπει να πάρουμε σημαντικές αποφάσεις και να δράσουμε δυναμικά τόσο σε προληπτικό επίπεδο (ώστε να μη ξανασυμβούν αποκλίσεις από τα επίπεδα ποιότητας που έχουμε θέσει) όσο και σε διορθωτικό επίπεδο ώστε να επαναφέρουμε όσο γίνεται τη ποιότητα ξανά στο επιθυμητό επίπεδο.\nΠολλές φορές οι ενέργειες που απαιτούνται ξεφεύγουν από τις γνώσεις και την εμπειρία ενός αρχάριου εκτροφέα.\nΜέσα λοιπόν από αυτή την ενότητα οι ομάδα μας θα προσπαθήσει να σας παρέχει οποιαδήποτε πληροφορία χρειάζεται ο αρχάριος αλλά και ο έμπειρος εκτροφέας ώστε να προσφέρετε στα πουλιά σας τις καλύτερες συνθήκες διαμονής.\nΟι πληροφορίες αυτές θα έχουν ενημερωτικό χαρακτήρα. Κάποιες ενδεχομένως να προέρχονται και από τις ίδιες τις εταιρίες που διαθέτουν αντίστοιχα προϊόντα ή καταστήματα που πουλούν εξειδικευμένες είδη για παραδείσια. Σκοπός μας είναι να έχετε μια επαρκή πηγή πληροφόρησης τόση ώστε να μπορείτε να βρίσκετε άμεσα όλα τα προϊόντα που θέλετε, ενδεχομένως και στη περιοχή σας.


Πρωταθλήτρια η Μάντσεστερ Σίτι | in.gr\ningr > Σπορ > Ποδόσφαιρο > Πρωταθλήτρια η Μάντσεστερ Σίτι\nΜετά από έναν συγκλονιστικό «μαραθώνιο» ανάμεσα σε Σίτι και Λίβερπουλ με φόντο την κούπα της Premier League, η ομάδα του Πεπ Γκουαρδιόλα στέφθηκε πρωταθλήτρια. Επικράτησε της Μπράιτον με 4-1 και σήκωσε τον τίτλο με μόλις 1 βαθμό διαφορά από τους «κόκκινους» (98 έναντι 97).\n12 Μαΐου 2019, 18:56\nΣε ένα από τα πιο ανταγωνιστικά πρωταθλήματα στην ιστορία της Premier League, πρώτη το «νήμα» έκοψε η Μάντσεστερ Σίτι. Η ομάδα του Πεπ Γκουαρδιόλα άντεξε στο «στενό» μαρκάρισμα που της έκανε σε όλη σχεδόν τη σεζόν η Λίβερπουλ και πανηγύρισε το έκτο πρωτάθλημα της ιστορίας της και δεύτερο σερί.\nΑκόμη και η τελευταία αγωνιστική είχε αγωνία, καθώς η Λίβερπουλ προηγήθηκε πρώτη στο σκορ (απέναντι στη Γουλβς), με τη Σίτι επιπλέον να μένει και πίσω στο σκορ στην έδρα της Μπράιτον (στο 27’).\nΤελικά αυτή η εξέλιξη μάλλον αφύπνισε τους «Πολίτες» που απάντησαν με τέσσερα τέρματα για να επικρατήσουν με το επιβλητικό 4-1 και να κλειδώσουν τον τίτλο!\nΗ Σίτι ισοφάρισε αρχικά στο αμέσως επόμενο λεπτό (28′) με τον Αγουέρο και από εκεί και πέρα άρχισε ο… χορός των γκολ για τους φιλοξενούμενους.\nΣτο 38′ ο Λαπόρτα έκανε το 1-2, ενώ στο 63′ ο Μαχρέζ έδωσε διαφορά δύο τερμάτων στην ομάδα του και ουσιαστικα τα πάντα τελείωσαν εκεί. Απλα ο Γκουντογκάν στο 72′ έβαλε το «κερασάκι στην τούρtα» για την ομάδα του Μάντσεστερ δίνοντας διαστάσεις θριάμβου στη νίκη-κούπα!\nTo πόσο συγκλονιστική ήταν η μάχη ανάμεσα σε Σίτι και Λίβερπουλ φαίνεται από το γεγονός οτι οι δεύτεροι κόκκινοι έχασαν τον τίτλο παρότι συγκέντρωσαν 97 βαθμούς και γνώρισαν μόλις μία ήττα. Η πρωταθλήτρια Σίτι έφτασε τους 98 με 32 νίκες σε 38 ματς.\nΤα πρωταθλήματα της Σίτι: 1936–37, 1967–68, 2011–12, 2013–14, 2017–18, 2018-19


Απρίλιος | 2011 | ΠΕΡΑ ΑΠΟ ΤΟ ΑΤΟΜΟ\nΠρωτοδημοσιεύτηκε στον συλλογικό τόμο «2000 χρόνια μετά- Τίνα με λέγουσιν οι άνθρωποι είναι ; «, εκδ. Ακρίτας.\non 28/04/2011 at 19:39 Σχολιάστε\nΓ.Κοντογιώργης: «Αυτοί που θα μας βγάλουν από την κρίση, είναι αυτοί που την δημιούργησαν και γι αυτό δεν έχουμε ελπίδα να βγούμε σώοι»\nΑκούστε τη συνέντευξη του Γ.Κοντογιώργη εδώ:\non 27/04/2011 at 16:21 Σχολιάστε\non 27/04/2011 at 16:06 Σχολιάστε\nΗμερίδα του Παγκρητίου Συνδέσμου Θεολόγων με θέμα «Το ανθρώπινο σώμα στην προοπτική της Ανάστασης του Χριστού»\nΠαγκρήτια θεολογική ημερίδα προγραμματίζει ο Παγκρήτιος Σύνδεσμος Θεολόγων με θέμα «Το ανθρώπινο σώμα στην προοπτική της Ανάστασης του Χριστού».\nΗ ημερίδα πραγματοποιείται υπό την αιγίδα του Σεβασμιωτάτου Μητροπολίτου Ρεθύμνης και Αυλοποτάμου κ. Ευγενίου, στο Ρέθυμνο το Σάββατο 30 Απριλίου 2011, σύμφωνα με το παρακάτω πρόγραμμα:\n08.00-10.00: Αρχιερατική Θεία Λειτουργία, στον Ιερό Ναό Κυρίας των Αγγέλων (οδός Νικηφόρου Φωκά, στο κέντρο της πόλης), ιερουργούντος του Σεβασμιωτάτου Μητροπολίτου Ρεθύμνης και Αυλοποτάμου κ. Ευγενίου.\n10.45-11.15: Εισήγηση με θέμα «ΟΡΟΣ Ή ΟΡΙΟ; Σημειώσεις γύρω από μια θεολογία του σώματος». Εισηγητής: Παναγιώτης Υφαντής, Επίκουρος Καθηγητής της Θεολογικής Σχολής του Αριστοτελείου Πανεπιστημίου Θεσσαλονίκης.\n11.15-11.45: Εισήγηση με θέμα «Καύση νεκρών και Ιερά Λείψανα, στην προοπτική της Αναστάσεως του Χριστού (Ερανιστής εμπειριών από τους βίους των Αγίων)». Εισηγητής: Εμμανουήλ Δουνδουλάκης, Καθηγητής της Ανώτατης Εκκλησιαστικής Ακαδημίας Ηρακλείου Κρήτης.\nΟι εργασίες της ημερίδας θα γίνουν στην αίθουσα εκδηλώσεων του Λυκείου Ελληνίδων Ρεθύμνου (επί της παραλιακής λεωφόρου Ελ. Βενιζέλου).\nΟ Παγκρήτιος Σύνδεσμος Θεολόγων προσκαλεί τα μέλη του και όλους τους θεολόγους της Κρήτης για συμμετοχή στην εκδήλωση.\non 27/04/2011 at 15:48 Σχολιάστε\nΑνάσταση του Χριστού, νίκη της ζωής, ήττα του θανάτου, κατάργηση της φθοράς, ελπίδα αθανασίας.\nΑυτή είναι η πασιφανής θεολογική νοηματοδότηση της λαμπρής πανήγυρης. Το μήνυμα της ευαγγελικής διήγησης. Ο κοινός τόπος της εκκλησιαστικής εμπειρίας. Αυτό ευαγγελίζεται η υμνολογία και τα εκκλησιαστικά έθιμα της ημέρας.\nΟ Χριστός αναστήθηκε. Είναι σπουδαίο να διακριβώσουμε τι ακριβώς έγινε πριν από δυο χιλιάδες χρόνια. Όμως, σημαντικότερη είναι η συνέχεια, χθες, σήμερα, αύριο. Από την Ανάσταση ξεκινούν όλα. Πάνω σ’ αυτήν θεμελιώνεται η Εκκλησία. Εκεί παραπέμπει το βάπτισμα. Είναι η κοινωνούμενη εμπειρία στη Θεία Λειτουργία. Η αφετηρία για το πέρασμα στην εικοστή πέμπτη ώρα. Τα εγκαίνια του μέλλοντος αιώνος. Η ανακεφαλαίωση κάθε ελπίδας και προσδοκίας.\nΟ σαρκωμένος Χριστός δεν είναι ένας απεσταλμένος προφήτης. Ούτε άγγελος. Πολύ περισσότερο, δεν είναι απλώς ένας διδάσκαλος, ένας ραββίνος. Είναι «Θεός αληθινός εκ Θεού αληθινού», που έγινε άνθρωπος. Για να ζήσει ο κόσμος με ελευθερία. Όχι μόνο ένα εκλεκτό μέρος του. Ολόκληρος ο κόσμος, ως παρόν, παρελθόν και μέλλον. Μοναδική αιτία της μεσσιανικής έλευσης είναι η θεϊκή αγάπη. Έτσι, ο Ζωοδότης δεν δίστασε να καταποθεί από τον Άδη. Έμπρακτη άκρα ταπείνωση «εις αναγέννησιν βροτών». Τελικά, αντί της θείας ζωής «κατεπόθη ο θάνατος εις νίκος»: Η νίκη είναι πλήρης. Η κατάργηση του θανάτου είναι η κορωνίδα της Θείας Ενανθρώπησης.\nΕίναι βέβαιο το γεγονός; Ποιος το μαρτυρεί; Πότε έγινε; Πώς και γιατί; Μετά από αυτό τι; Σήμερα, πού είναι ο Χριστός; Τα ερωτήματα απλώς βεβαιώνουν τα όρια της ανθρώπινης διάνοιας. Η οικοδόμηση σχέσης με τον ίδιο τον Χριστό είναι η μόνη δυνατότητα για ψηλάφηση της αλήθειας. Η συνάντηση αυτή συνιστά προσωπικό άθλημα αναμέτρησης με τον θάνατο. Αυτά τα δύο είναι αλληλένδετα, σύμφωνα με τη δική Του μαρτυρία: «Εγώ είμαι η ζωή».\nΗ Ανάσταση του Χριστού δεν είναι απλώς ένα θαύμα. Θαύμα είναι οποιοδήποτε παράδοξο γεγονός. Μια ακατανόητη παρέκκλιση από ένα διαπιστωμένο νόμο της φύσης. Θα μπορούσαμε να πούμε, οι νόμοι της φύσης είναι γνήσια θαύματα. Ο Δημιουργός της ζωής δεν δεσμεύεται από φυσικές αναγκαιότητες και γι’ αυτό υπερβαίνει το θαύμα. Θαύματα κάνουν και οι άνθρωποι. Ακόμη και ο διάβολος. Η ψηλάφηση του Θωμά πιστοποιεί ένα θαύμα, όμως, η Ανάσταση δεν εξαντλείται σ’ αυτό. Το θαύμα σκλαβώνει, η αλήθεια σώζει διότι ελευθερώνει. Από την άποψη του θαύματος, ήταν φυσιολογική η αυθόρμητη αντίδραση των Αποστόλων. Στην είδηση της Ανάστασης «ηπίστουν». Τους κατέλαβε «τρόμος και έκστασις». Η αιώνια αναστάσιμη απάντηση είναι το «μη φοβείσθε». Είναι το «χαίρετε». Είναι το «αυτόν όψεσθε».\nΕδώ μιλούμε για είσοδο του Θεού στην ιστορία. Για νέα δημιουργία. Για καινό ουρανό και καινή γη. Για ανοικοδόμηση της ζωής. Το κενό μνημείο διατρανώνει την επαγγελία «ιδού καινά ποιώ πάντα». Ο Χριστός είναι η απαρχή. Ακολουθεί η συνέχεια. Στην παρουσία του Χριστού «πάντες ζωοποιηθήσονται». Δεν καταστρέφονται αλλά ζουν. Γίνονται σώοι, δηλ. σώζονται. Όλα τα υπόλοιπα είναι ήσσονος σημασίας.\nΧωρίς Ανάσταση το Ευαγγέλιο δεν είναι πλέον χαρμόσυνο άγγελμα. Δεν σώζει. Εάν ο Χριστός δεν έχει αναστηθεί η πίστη είναι μάταιη, λέει ο Απόστολος Παύλος. Και το αντίστροφο: Αν δεν υπάρχει ανάσταση νεκρών, τότε ούτε ο Χριστός έχει αναστηθεί. Η πανανθρώπινη ανάσταση ξεκινά-συνυφαίνεται μαζί με τη θεϊκή έγερση.\nΣτον «καιρό της αυτολατρείας», κατά την έκφραση του εορταζόμενου φέτος Παπαδιαμάντη, καθώς επίσης σε ημέρες σκοτεινές και αβέβαιες, που όλοι βιώνουμε, έχουν κάποια σημασία τα παραπάνω;\nΗ αναστάσιμη πίστη δεν αποτελεί μετάθεση της ελπίδας έξω από τη ζωή, έξω από τον κόσμο. Δεν είναι μεταφυσική εξορία. Δεν σχετίζεται με δοξασίες για την ακακύκλιση ενός μέρους της ύπαρξης. Δεν χάνει χρόνο με φιλοσοφικούς στοχασμούς περί αθανάτων λειψάνων της ζωής. Δεν αφήνει περιθώρια για οποιοδήποτε ανιμισμό ή πνευματολατρεία. Δεν είναι μοιρολατρική. Η θεολογία του ευαγγελίου είναι ρεαλιστική, είναι ανθρώπινη ή μάλλον θεανθρώπινη. Δεν είναι ούτε δυαλιστική ούτε ηθικιστική. Δεν υπόσχεται απλώς ένδικη μισθαποδοσία αλλά ζωή αληθινή. Κοντολογίς, Ανάσταση του Χριστού σημαίνει ζωοποίηση του κόσμου.\nΗ αναστάσιμη προσκόλληση στην αξία της ζωής και του ανθρώπινου προσώπου παραπέμπει σε συνεχή αγώνα για την κατάλυση της φθοράς. Για την ανατροπή της τυραννίδας του ατομικού, του κοινωνικού και του φυσικού κακού. Με αυτό το πρίσμα, ούτε η ανθρώπινη ανάσταση είναι αυτοσκοπός.\nΚάθε άνθρωπος που προσβλέπει στον Αναστημένο Χριστό είναι αγωνιστής. Δεν οραματίζεται ένα ξένο κόσμο, ουτοπικό και εξωγήινο, αλλά προσβλέπει στη μεταμόρφωση αυτού του κόσμου. Του δικού μας κόσμου. Με αυτό το κριτήριο, ο λαϊκός σκεπτικισμός «όλα είναι εδώ» είναι σωστός. Άλλωστε και η Ανάσταση του Χριστού «εδώ» έγινε. Το πρόβλημα του κακού είναι πανανθρώπινο και εγκόσμιο. Χωρίς να γνωρίζουμε τη φύση του, όλοι οι άνθρωποι ξέρουμε τα συμπτώματά του. Ακόμη και όσοι αγνοούν την ευαγγελική Ανάσταση. Κακό είναι ο πόλεμος. Η φτώχεια. Η οικολογική καταστροφή. Η κοινωνική αδικία. Οι προκαταλήψεις και οι ανισότητες. Οι εξαρτήσεις. Ο πόνος και η ασθένεια. Ο ναρκισσισμός και ο εγωισμός. Κάθε μορφή αφανισμού και, ιδιαιτέρως, ο θάνατος. Η εγρήγορση, η αντίσταση, ο αγώνας, τα φάρμακα της θεραπείας, είναι ο μονόδρομος της ελπίδας.\nΜε αυτό το πνεύμα, φανερώνεται το νόημα του αποστολικού «το κεντρί του θανάτου είναι η αμαρτία». Όπου αμαρτία είναι κάθε αστοχία, κάθε έκπτωση από τη ζωή. Από την άλλη πλευρά, η Ανάσταση του Χριστού δικαιολογεί τη θριαμβική κραυγή της αναστάσιμης εκκλησιαστικής σύναξης: «Πού είναι θάνατε το κεντρί σου;». Αρκεί να μην μετατρέπουμε τη δυνατότητα για όντως ζωή σε ρομαντικό σύνθημα. Σε αποστεωμένη ωραιολογία και θριαμβολογία. Σε επίκαιρη συναισθηματική εκτόνωση.\nΗ εόρτια πρόσκληση-πρόκληση είναι φανερή. Προφανώς, τίποτε δεν απορρίπτεται ούτε ενοχοποιείται. Απλώς, σημαίνεται η δυναμική του εκκλησιαστικού γεγονότος. Διαφορετικά, τι ωφελούν οι δραματοποιημένοι ψυχολογισμοί; Προς τι οι στολισμοί και τα γλυκίσματα; Σημαίνει τίποτε ο δηλωτικός της νίκης πασχαλινός χαιρετισμός; Εικονίζει κάτι ο οβελίας αμνός; Η βαφή αυγών και τα λοιπά έθιμα «μηνύουν ευφροσύνης σύμβολα»; Η μεταφορά του αγίου φωτός είναι «γούρικη» δοκιμασία τύχης ή αρραβώνας μέθεξης στο ανέσπερο φως;\nΗ γιορτή μπορεί να δικαιολογήσει την ονομασία της, ως Πάσχα, εάν δεν είναι πραγματική διάβαση από τον θάνατο στη ζωή;\n(*) Το παρόν πρωτοδημοσιεύτηκε στην εφημερίδα «Νέα Κρήτη» (20-4-2011)\non 27/04/2011 at 15:36 Σχολιάστε\nΣυναξάρι των αγίων\nΜητροπολίτης Γουμενίσσης Δημήτριος – «Ἡ Ζωὴ ἐκ Τάφων» (ἀποσπάσματα)\non 26/04/2011 at 15:24 Σχολιάστε\nὩς τῶν αἰχμαλώτων ἐλευθερωτής…\nO Αγιος Μεγαλομάρτυρας Γεώργιος γεννήθηκε στην Καππαδοκία περί το 275 μ.χ. από χριστιανούς γονείς. O πατέρας του μάλιστα μαρτύρησε για το Χριστό αφήνοντας στο για του μία ιερή παρακαταθήκη. Σε ηλικία 18 ετών στρατεύθηκε στο Ρωμαϊκό στρατό. Αν και πολύ νέος στην ηλικία διεκπεραίωσε με θαυμαστή επιτυχία όλες του τις στρατιωτικές υποχρεώσεις. Γρήγορα έγινε παράδειγμα για όλους και προήχθη σε ανώτερα αξιώματα, τα οποία του έδωσαν τον τίτλο του κόμητος. Την εποχή εκείνη ξέσπασε ο φοβερός διωγμός του Διοκλητιανού κατά των Χριστιανών. O Γεώργιος ήταν τότε 28 ετών και χωρίς κανένα δισταγμό ομολόγησε την πίστη του αγνοώντας παντελώς τούς τίτλους και τα αξιώματά του. O Διοκλητιανός εξεπλάγη με τη στάση του Γεωργίου γιατί στήριζε σε αυτόν πολλές ελπίδες. Διέταξε να αρχίσει μία σειρά φρικτών βασανιστηρίων, αλλά συγχρόνως και πολλών θαυμάτων εκ μέρους του Αγίου, γεγονός πού συνετέλεσε ώστε να πιστεύσουν στο Χριστό πολλοί ειδωλολάτρες. Σε όποιο μαρτύριο κι αν υποβαλλόταν ο Άγιος εξερχόταν σώος και αβλαβής, εξευτελίζοντας τα είδωλα και τούς εκφραστές τους. Τελικά τον αποκεφάλισαν κάνοντάς τον μέλος της «ουρανίου στρατιάς».\nΆγιος Γεώργιος ο Τροπαιοφόρος(Ι.Μ.ΠΑΝΤΟΚΡΑΤΟΡΟΣ)\nΘαύματα του Αγίου Γεωργίου(Ι.Ν.Άγ.Γεωργίου Κυψέλης)\nΧαιρετισμοί-Παράκλησις Αγ. Γεωργίου(Ι.Ν.Άγ. Γεωργίου Κυψέλης)\non 25/04/2011 at 00:01 Σχολιάστε\nΠηγή κειμένου: Ἀναλόγιον\non 24/04/2011 at 10:30 Σχολιάστε\non 24/04/2011 at 05:31 Σχολιάστε\non 24/04/2011 at 04:02 Σχολιάστε\nΠασχαλινό μήνυμα του Αρχιεπισκόπου Αμερικής κ. Δημητρίου (βίντεο)\non 24/04/2011 at 03:28 Σχολιάστε\nΠασχαλινό μήνυμα του Πάπα και Πατριάρχη Αλεξανδρείας κ.Θεοδώρου Β΄\nΜήνυμα Πατριάρχη Ιεροσολύμων κ. Θεοφίλου για το Πάσχα\nΠασχάλιο μήνυμα Αρχιεπισκόπου Κρήτης π. Ειρηναίου\nΠασχάλιο μήνυμα Αρχιεπισκόπου Αθηνών π.Ιερώνυμου\nΜήνυμα Αρχιεπισκόπου Αυστραλίας κ. Στυλιανού\nΤηλεοπτικό Πασχαλινό μήνυμα Αρχιεπισκόπου Κύπρου\nΜήνυμα Μητροπολίτη Πειραιώς π.Σεραφείμ για το Πάσχα\nΠασχάλιο μήνυμα Μητρ.Μεσογαίας και Λαυρεωτικής κ. Νικολάου\nΠασχάλιο Μήνυμα του Μητροπολίτη Δημητριάδος και Αλμυρού π.Ιγνατίου\nΠασχάλιο Μήνυμα του Μητροπολίτη Δρυϊνουπόλεως, Πωγωνιανής και Κονίτσης κ.Ανδρέα\nΠασχάλιο Μήνυμα Μητροπολίτη Κυθήρων κ. Σεραφείμ\nΠασχάλιο Μήνυμα του Μητροπολίτη Πάτρων π.Χρυσοστόμου\non 24/04/2011 at 03:20 Σχολιάστε\nΚαὶ πάλιν μετὰ χαρᾶς καὶ εἰρήνης ἀπευθύνομεν πρὸς ὑμᾶς τὸν χαρμόσυνον καὶ πλήρη ἐλπίδων χαιρετισμὸν «Χριστός Ἀνέστη»!\nἈπὸ τὴν ἐπίσημη ἱστοσελίδα τοῦ Οἰκουμενικοῦ Πατριαρχείου\non 24/04/2011 at 02:50 Σχολιάστε\non 23/04/2011 at 23:59 Σχολιάστε\non 23/04/2011 at 14:35 Σχολιάστε\n(Η ΣΠΗΛΙΑ ΤΟΥ ΝΟΣΦΕΡΑΤΟΥ): Ηταν η αγάπη του Χριστου μήπως …..μεσαία ;\nΗ ΣΠΗΛΙΑ ΤΟΥ ΝΟΣΦΕΡΑΤΟΥ: Ηταν η αγάπη του Χριστου μήπως …..μεσαία ;\non 23/04/2011 at 11:35 Σχολιάστε\nΕΛΛΗΝΙΚΗ ΒΥΖΑΝΤΙΝΗ ΧΟΡΩΔΙΑ του ΜΙΧΑΛΗ ΜΑΚΡΗ\nπηγή βίντεο: http://exagorefsis.blogspot.com/2011/04/blog-post_8417.html\nπηγή στίχων: vatopaidi\non 23/04/2011 at 02:26 Σχολιάστε\non 23/04/2011 at 00:04 Σχολιάστε\nΓ.Ακροπολίτου, Δός μοι τοῦτον τὸν ξένον…\nτὸν παρέχοντα πᾶσι ζωὴν αἰώνιον καὶ τὸ μέγα ἔλεος\n(Ποίημα Γ. Ἀκροπολίτου-ψάλλεται κατὰ τὴν ἔξοδο τοῦ Ἐπιταφίου)\nΝεοελληνικὴ ἀπόδοση τοῦ Ὁμοτίμου Καθηγητοῦ τοῦ Πανεπιστημίου Ἀθηνῶν Ἀνδρέα Θεοδώρου:\non 22/04/2011 at 19:41 Σχολιάστε\nΚυκλοφόρησε ο Γ' τόμος του μνημειώδους έργου "Το Ελληνικό κοσμοσύστημα" του Γ. Κοντογιώργη gvardavas.wordpress.com/2020/06/04/con… μέσω @gvardavas 24 minutes ago\nΚυκλοφόρησε το βιβλίο του Κωστή Παπαγιώργη "Τα βιβλία των άλλων 1 - Έλληνες συγγραφείς" vardavas.wordpress.com/2020/05/04/pap… μέσω @gvardavas 38 minutes ago\nΝικόλας Σεβαστάκης, Ταξίδι στο άγνωστο vardavas.wordpress.com/2020/05/06/nic… μέσω @gvardavas 38 minutes ago\nΠέτρος Π. Θεοδωρίδης, [Παροντισμός και αναπλαισιωμένη μνήμη] vardavas.wordpress.com/2020/05/23/the… μέσω @gvardavas 39 minutes ago\nΚυκλοφόρησε ο Γ' τόμος του μνημειώδους έργου "Το Ελληνικό κοσμοσύστημα" του Γ. Κοντογιώργη... vardavas.blogspot.com/2020/06/blog-p… 46 minutes ago\nΓια τους οπαδούς του Περικλή Γιαννόπουλου 04/06/2020\nΈνας απτάλης, πολλοί μπουνταλάδες 03/06/2020


Ο Άλιμος γιορτάζει την Καθαρά Δευτέρα στο Λόφο Πανί! - notia.gr\nΟ Άλιμος γιορτάζει την Καθαρά Δευτέρα στο Λόφο Πανί!\n13/03/2016 notia teamΚανένα Σχόλιο\nΦορέστε το πιο φωτεινό σας χαμόγελο και ελάτε για να γιορτάσουμε μαζί την πιο διασκεδαστική Αποκριά την Καθαρά Δευτέρα στον πανέμορφο Λόφο Πανί.\nΣτις 10:00 οι όμορφες εκδηλώσεις που έχουμε ετοιμάσει για εσάς ξεκινάνε με το εντυπωσιακό πρόγραμμα που έχουν ετοιμάσει αποκλειστικά για εμάς οι μοναδικοί Circus Dayz. Εξαιρετικοί καλλιτέχνες τσίρκου όπως ξυλοπόδαροι, ζογκλέρ, κλόουν, ακροβάτες θα μας παρουσιάσουν ένα υπερθέαμα που θα μαγέψει μικρούς και μεγάλους! Το πιο διάσημο Τσίρκο Δρόμου, υπόσχεται να μας παρουσιάσει ένα πολύ εντυπωσιακό θέαμα με ακροβατικό χορό, circus acting, ακροβατικά δρόμου. Ο Λόφος Πανί θα μετατραπεί σε ένα πραγματικό Τσίρκο.


Κυρήνης Αθανάσιος: Τι ενώνει την Ελλάδα και τη Ρωσία (Video) - ΒΗΜΑ ΟΡΘΟΔΟΞΙΑΣ\nΚυρήνης Αθανάσιος: Τι ενώνει την Ελλάδα και τη Ρωσία (Video)\n Τελευταία ενημέρωση: 15-10-2012 | 07:31:23 - Πρώτη δημοσίευση: 15-10-2012 | 07:31:23\nΑποστολή Μόσχα -Γιώργος Θεοχάρης\nΟ μητροπολίτης Κυρήνης και έξαρχος του πατριαρχείου Αλεξανδρείας στη Ρωσία, κ.Αθανάσιος, μιλά αποκλειστικά στο «Αγιορείτικο Βήμα».\n«Η Ρωσία δεν θα επιτρέψει τον αφανισμό της Ελλάδας, μας ενώνουν πολλά. Εδώ στη Ρωσία αγαπούν την Ελλάδα, ξέρουν ότι εμείς τους μεταφέραμε το φως του ευαγγελίου», εξηγεί ο μητροπολίτης Κυρήνης και έξαρχος του πατριαρχείου Αλεξανδρείας κ. Αθανάσιος.\nΚαι τονίζει, «Φτάσαμε εκεί που νιώθουμε οι άλλοι να μας οικτίρουν, έτσι το αντιλαμβανόμαστε εμείς που ζούμε στο εξωτερικό. Αυτός ο οίκτος για την Ελλάδα με πληγώνει αφάνταστα».\nΠαράλληλα, μιλά για το Άγιο Όρος και τον γέροντα Παϊσιο που είχε συναντήσει και του αποκάλυψε τη ζωή του.\nΈνας Ιεράρχης με πνευματικό μεγαλείο και Ελληνική Ψυχή.\nΤον συνάντησα στο μετόχι του πατριαρχείου Αλεξανδρείας στο κέντρο της Μόσχας. Το έργο του θεάρεστο, αποτελεί έναν ισχυρό πρεσβευτή της Ορθοδοξίας και της Ελλάδας στη Ρωσία. Τα έργα του «μιλάνε». Το μετόχι του κατακλυσμένο από Έλληνες και Ρώσους που τον σέβονται και τον τιμούν ιδιαίτερα. Ο πνευματικός λόγος του μαγνητίζει. Έχει ιδρύσει και Ελληνικό Σχολείο που λειτουργεί στο υπόγειο του Ιερού Ναού των Αγίων Πάντων, του Ναού του Μετοχίου όπου ομογενείς και Ρώσοι διδάσκονται την «Ελλάδα». Η δασκάλα κ. Νικολάου και οι μαθητές έχουν αγκαλιάσει την πρωτοβουλία του. Συνολικά πενήντα μαθητές φοιτούν στο σχολείο.\n-Σεβασμιώτατε, πως είναι η ζωή ενός εξάρχου Ορθόδοξου Πατριαρχείου στην πρωτεύουσα της Ρωσίας , την Μόσχα. Οι ρώσοι πως σας αντιμετωπίζουν ;\nΜε μεγάλο σεβασμό και βοηθούν σημαντικά στο έργο του μετοχίου του πατριαρχείου Αλεξανδρείας. Χωρίς τη βοήθεια τους δεν θα μπορούσαμε ούτε καν να ζήσουμε εδώ. Έχω πολλά πνευματικά παιδιά.\nΖω σε μία ορθόδοξη χώρα, υπάρχουν παντού χριστιανικά θυσιαστήρια, πολλά μοναστήρια που θυμίζουν το βυζάντιο, την σύγχρονη Ελλάδα, την πατρίδα μου, διότι και η Κύπρος είναι Ελλάδα.\nΘεωρώ την Ρωσία ως δεύτερη πατρίδα μου . Με τους Έλληνες έχω καλή σχέση και ο πιο αδιάφορος Έλληνας έχει ένα σεβασμό προς το ράσο, όταν ακόμα και εμείς εκτρεπόμεθα ο Έλληνας είναι ανεκτικός και αγαπά τον άνθρωπο. Βλέπει την αμαρτία ως αστοχία και αγαπά τον συνάνθρωπο που εξετράπη της πορείας του.\n-Οι σχέσεις σας με τη Ρωσική Εκκλησία;\nΆριστες. Δεν έχουμε κανένα πρόβλημα. Δεν επεμβαίνουν στα του μετοχίου και ότι ζητήσω προσπαθούν να βοηθήσουν .\nΗ παρουσία της εξαρχίας στοχεύει στην δημιουργία καλών σχέσεων με τη εκκλησία της Ρωσίας, παραδοσιακά είχαμε καλές σχέσεις και επί πατριάρχου Αλεξίου .\n-Ακούγοντας και βλέποντας για τις δύσκολες ώρες που περνά η Ελλάδα, πως νιώθετε;\nΌπως και κάθε Έλληνας έτσι κι εγώ αισθάνομαι μεγάλο πόνο που η Ελλάδα μας, η μεγάλη πατρίδα, έφθασε σε αυτό το σημείο. Φτάσαμε εκεί που νιώθουμε οι άλλοι ότι μας οικτίρουν, έτσι το αντιλαμβανόμαστε εμείς που ζούμε στο εξωτερικό. Αυτός ο οίκτος με πληγώνει αφάνταστα. Και όταν ακούω ότι γίνονται συσσίτια στην Ελλάδα για τον περήφανο και αξιοπρεπή έλληνα αυτό με τραυματίζει…\nΌταν πήγα στη Κύπρο και είδα ότι βοηθάνε την Ελλάδα δεν ένιωσα το ίδιο, διότι και η Κύπρος είναι Ελλάδα, όπως έκανε πάντα και σε κάθε τέτοια περίσταση. Είναι καθήκον του Έλληνα να βοηθά τον συνέλληνα.\nΕδώ στη Ρωσία αγαπούν την Ελλάδα, ξέρουν ότι εμείς τους μεταφέραμε το φως του ευαγγελίου, ‘έχουν μεγάλη αγάπη προς το Άγιο Όρος, το θεωρούν σαν το λίκνο της Ορθοδοξίας, στα μεγάλα προσκυνήματα, συγκεντρώνουν τρόφιμα και εδώ για την Ελλάδα αλλά εγώ βλέποντας αυτό…..(συγκίνηση)\n-Πολλοί λένε ότι η Ρωσία μπορεί να σώσει την Ελλάδα; Τι λέτε; Έχει σχέση με την πραγματικότητα ή απλά αποτελεί ένα μύθο;\nΤο πιστεύω ότι μπορεί να γίνει. Η Ρωσία, οι κρατούντες, δεν θα επιτρέψουν τον αφανισμό της Ελλάδας και όταν έρθει η στιγμή θα προστατέψουν την Ελλάδα, μας ενώνουν πολλά.\nΒασικό στοιχείο της ταυτότητας τους οι Ρώσοι θεωρούν την Ορθοδοξία, είναι αναπόσπαστο μέρος της ταυτότητας μας ότι είμαστε ορθόδοξοι λαοί. Είναι ταυτισμένο ο Έλληνας με το Ορθόδοξος. Πας Έλληνας Ορθόδοξος και πας Ορθόδοξος Έλληνας.\n‘’Γίνεσαι τούρκος διάκο μου την πίστη σου να αλλάξεις; Εγώ γραικός γεννήθηκα, γραικός και θα πεθάνω.’’. Αυτό πρέπει πάντοτε να το ενθυμούμαστε.\nΣτη Ρωσία έχουν αφομοιώσει τον πολιτισμό μας και τον έχουν αναδημιουργήσει συμφώνα με τα δικά τους δεδομένα. Μπαίνεις σε ένα Ναό και βλέπεις τα δικά μας στοιχεία αναδημιουργημένα.\nΤο άλλο είναι η γλώσσα, αν κάποιος μάθει Ρωσικά διαπιστώνει ότι η ρωσική γλώσσα είναι μεστή ελληνικών λέξεων οι οποίες έχουν δεχτεί απλή τροποποίηση. Αυτό δηλώνει τη σχέση των λαών. Ο απλός ρώσος αγαπά τους Έλληνες. Δεν βρίσκεις σε καμία άλλη χώρα να γνωρίζουν τόσο καλά τον ελληνικό πολιτισμό.\nΚαι το ρωσικό αλφάβητο θυμίζει πολύ το ελληνικό, έχει πολλά ελληνικά στοιχεία.\nΗ Συνάντηση του με τον γέροντα Παϊσιο\n-Στο Άγιο Όρος πήγατε;\nΣτο Άγιο Όρος πήγα, συνάντησα και τον γέροντα Παϊσιο, είχα μία εκτενή συζήτηση, αμέσως μου φώναξε με το όνομα του. ’’Αθάνασιε, διάκονε’’, μου είπε. Μου περιέγραψε τι συνέβαινε στον μοναστήρι με απόλυτη λεπτομέρεια χωρίς να αναφερθεί στην Ιερά Μονή Κύκου που διακονούσα τότε. Με εντυπωσίασε. Με κέραμε αμύγδαλα, ένα λουκούμι και νερό. Έφυγα από τον πατέρα Παϊσιο και μετά πήγα στον γέροντα Ευστάθιο στη Νέα Σκήτη.\nΚι εκείνος ήταν γέροντας με χάρισμα. Εκεί οι άνθρωποι ζουν μία ευαγγελική ζωή. Εύχομαι το Άγιο όρος να συνεχίσει την ασκητική πορεία του. ΤΟ Άγιο Όρος πρέπει να διαφυλάξει τον εαυτό του από τις κοσμικές εσβολές.\nΠήγα στις Μονές Γρηγορίου, Κουτλουμουσίου, Βατοπαιδίου, Αγίου Παντελεήμονος, Ιβήρων και Αγίου Παύλου.\nΕκεί είναι τα πάντα αγιασμένα. Φανταστείτε ότι εδώ και χίλια χρόνια καθημερινά γίνεται θεία λειτουργία. Η προσευχή των ασκητών, οι εμφανίσεις της Παναγίας. Υπάρχουν άνθρωποι εκεί που είναι θεόπτες. Πόσοι Άγιοι βγήκαν από το Άγιο Όρος…\nΤο Άγιο Όρος είναι το λίκνο της Ορθοδοξίας και του μοναχισμού χωρίς να σημαίνει ότι ο Χριστός υπάρχει μονό εκεί. Ο Χριστός υπάρχει όπου υπάρχει θυσιαστήριο, αγία τράπεζα όπου τελείται θεία ευχαριστία. Ο Χριστός είναι η ζωή μας. Ο πανταχού παρών και τα πάντα πληρών.\nΗ δασκάλα κ. Νικολάου με τους μαθητές του Ελληνικού Σχολείου στη Μόσχα που λειτουργεί με πρωτοβουλία του Σεβασμιωτάτου Αθανασίου.


ΑΠΟΕΛ: Περιμένει την ΑΕΚ με στόχο να τη… ξαναβρεί! | Goal News Cy\nΜπάσκετ Κύπρου | Νέα απο το Μπάσκετ στη ΚύπροΑ' Κατηγορία Μπάσκετ ΚύπρουΑΠΟΕΛ: Περιμένει την ΑΕΚ με στόχο να τη… ξαναβρεί!\nΑΠΟΕΛ: Περιμένει την ΑΕΚ με στόχο να τη… ξαναβρεί!\nΠολύ κοντά στην κατάκτηση της 3ης θέσης με το τέλος της δεύτερης φάσης του πρωταθλήματος βρίσκεται ο ΑΠΟΕΛ. Ωστόσο, αυτό δεν είναι ακόμη και μαθηματικά σφραγισμένο, τη στιγμή που οι γαλαζοκίτρινοι προηγούνται κατά δύο βαθμούς του Παραλιμνίου που είναι στην 4η θέση, το οποίο μάλιστα θα αντιμετωπίσει πριν από το τέλος της δεύτερης φάσης.\nΓια την ομάδα του Τζίμη Κουστένη προηγείται το ντέρμπι με την ΑΕΚ, που θα διεξαχθεί την Κυριακή στο Λευκόθεο (15:30). Στο παιχνίδι της πρώτης φάσης οι γαλαζοκίτρινοι είχαν επικρατήσει των πρασινοκίτρινων και ο στόχος τους δεν είναι άλλος από το να επαναλάβουν την επιτυχία τους.\nΣε περίπτωση που ο ΑΠΟΕΛ επικρατήσει της ΑΕΚ και το Παραλίμνι ηττηθεί από τον Κεραυνό, τότε η 3η θέση θα ανήκει και μαθηματικά στους γαλαζοκίτρινους. Τότε οι δυο ομάδες, ΑΕΚ και ΑΠΟΕΛ, θα συναντηθούν και στα πλέι-οφ (με πλεονέκτημα έδρας για την ομάδα της Λάρνακας).\nΟ Κουστένης προετοιμάζει εντατικά τους παίκτες του για το ντέρμπι της Κυριακής, με στόχο τη νίκη ώστε να μην κινδυνεύσει να χάσει την 3η θέση.


Τα Ζώδια της Τρίτης 23.03.2021 | Athens Voice\n© Lucas Newton / Unsplash\nΤα Ζώδια της Τρίτης 23 Μαρτίου 2021: Οι ημερήσιες αστρολογικές προβλέψεις από τον Ζarastro.\nΜερικές φορές έχεις την τάση να συμπεριφέρεσαι κάπως παιδικά ως προς τα συναισθήματά σου. Πιστεύεις δηλαδή πως επειδή τώρα βιώνεις φόβο, ανασφάλεια, θυμό κ.λπ., αυτό θα συνεχιστεί για πάντα. Όμως δεν είσαι πια παιδί. Οπότε χρειάζεται να ωριμάσεις συναισθηματικά και να μάθεις «να γυρίζεις τους διακόπτες» όταν πρέπει.\nΈχεις να καταπιαστείς με πολλά και διάφορα σήμερα, να κάνεις κλήσεις στη δουλειά, να κανονίσεις ίσως ραντεβού για να πας επιτέλους κομμωτήριο μεταξύ άλλων, καθώς η ρίζα έχει φτάσει στ' αφτιά, μπορεί όμως να συναντήσεις κάποια «αντίσταση» σε επίπεδο συνεννόησης από μερικά άτομα, που όσο να ’ναι θα σε φορτίσει κάπως.\nΑν είσαι στη φάση που συζητάς για ένα οικονομικό σχέδιο ή μια οικονομική συμφωνία στα επαγγελματικά, ίσως ωφεληθείς περισσότερο αν δεν το διαδώσεις σε όλο τον κόσμο πριν καλά καλά το σιγουρέψεις. Ο κόσμος ματιάζει γενικότερα να ξέρεις. Ναι, και η κολλητή σου.\nΚόψε επιτέλους τα χειριστικά παιχνίδια απέναντι στον σύντροφό σου, αλλά και στους συνεργάτες σου στη δουλειά. Δεν τα έχεις άλλωστε ανάγκη, ούτε καταφέρνεις κάτι καλύτερο απ’ ο,τι αν λειτουργούσες «δια της ευθείας οδού». Περισσότερο θέμα συνήθειας είναι, τη «ζημιά» τους την κάνουν πάντως.\nΔεν έχεις και πολύ διάθεση σήμερα για κουβέντες και λεπτομερείς επεξηγήσεις με συναδέλφους πάνω στο κομμάτι της δουλειάς και μπορεί μάλιστα να βγάζεις και «εμμονές» του τύπου «όχι, έτσι πρέπει να γίνει», όταν είναι σαφές πως υπάρχουν σίγουρα περισσότερες επιλογές.\nΕνώ γενικά είσαι σε πιο light mood σήμερα και έχεις όρεξη να κανονίσεις και καμία συνάντηση, όσο γίνεται βέβαια, με φίλους από το απόγευμα και μετά, δεν θα μπορείς να κάνεις fit in και να επικοινωνήσεις όπως θα ’θελες, χωρίς να ξέρεις κι εσύ το γιατί.\nΈνα σκηνικό μέσα στην οικογένεια ή στα επαγγελματικά μπορεί να σου δημιουργήσει την αίσθηση ότι κάποια άτομα προσπαθούν να σε ελέγξουν ή να σε χειραγωγήσουν με σκοπό να κάνεις τελικά το δικό τους. Πάτα πόδι και μην επιτρέψεις στον εαυτό σου να γίνει θύμα κανενός.\nΜε το μυαλό και τη διάθεσή σου να είναι οπουδήποτε αλλού εκτός από τη δουλειά, νιώθεις μια σωματική σχεδόν ανάγκη να αλλάξεις λίγο παραστάσεις, να κάνεις μια απόδραση, να περάσεις ένα διόδιο έστω, ρε παιδί μου!\nΟ τομέας των οικονομικών σου εξακολουθεί να είναι πηγή άγχους για σένα και λόγω των συνθηκών που υπάρχουν γύρω μας φυσικά, όμως προσπάθησε να μην το «φέρεις» διαρκώς μέσα σου και σε καταβάλει σε σημείο που σου δημιουργεί πια εσωτερικό αδιέξοδο.\nΑν συνεχώς παίζεις τον ρόλο της μαμάς στον σύντροφό σου και δεν του «επιτρέπεις» να αντιμετωπίσει και μόνος του και κάποιες αναποδιές ή δυσάρεστες εμπειρίες, θα έρθει κάποια στιγμή η ώρα που θα σε κατηγορήσει για την «ασφυξία» που νιώθει μέσα στην σχέση. Καρατσεκαρισμένο.\nΊσως πιέζεις τον εαυτό σου λίγο παραπάνω μέσα στην καθημερινότητά σου, υποβάλλοντάς τον «στο μαρτύριο της σαλάτας χωρίς ντρέσινγκ» για να χάσεις τα κιλά της καραντίνας. Το αποτέλεσμα μάλλον είναι μεταμεσονύχτιες καταδρομικές επιθέσεις στο ψυγείο. Μήπως να αλλάξεις δίαιτα;\nΈνας φίλος που λειτουργεί τοξικά απέναντί σου και προσπαθεί να σου ρίξει τεχνηέντως την αυτοπεποίθηση και την διάθεση, όποτε είσαι στα καλά σου, είναι χειρότερος κι από εχθρό και σίγουρα δεν το έχεις ανάγκη στη ζωή σου.


Παύλος Χαϊκάλης: Η συγγνώμη με το «είμαι αρσενικό παλιάς κοπής», μετά την καταγγελία της Ηλιάνας Αραβή - Mesogeios TV\nΠαύλος Χαϊκάλης: Η συγγνώμη με το «είμαι αρσενικό παλιάς κοπής», μετά την καταγγελία της Ηλιάνας Αραβή\n2021-02-08 | 12:54 by Thanos Tziouvelis\nΣυνεχίζονται οι καταγγελίες για σεξουαλική παρενόχληση στον καλλιτεχνικό χώρο, με τις τελευταίες αναφορές να θέτουν στο στόχαστρο τον ηθοποιό και πρώην υφυπουργό Κοινωνικών Ασφαλίσεων της κυβέρνησης ΣΥΡΙΖΑ-ΑΝΕΛ Παύλο Χαϊκάλη.\nΤην αρχή έκανε η Κύπρια ηθοποιός Ηλιάνα Αραβή η οποία το πρωί του Σαββάτου μίλησε στην εκπομπή «Έλα Χαμογέλα» καταγγέλλοντας τον γνωστό κωμικό ηθοποιό ο οποίος, όπως είπε, την παρενόχλησε σεξουαλικά. Στο προσκήνιο όμως ήρθε και δεύτερη καταγγελία για τον ίδιο ηθοποιό, αυτή τη φορά από την\nΕλληνοαμερικανίδα ηθοποιό και σεναριογράφος Sky Maddas, η οποία με αναρτήσεις της στον λογαριασμό της στο twitter, υποστήριξε δέχτηκε σεξουαλική παρενόχληση και δίνοντας μάλιστα στη δημοσιότητα μηνύματα που της φαίνεται να της έστελνε το 2011 ο Παύλος Χαϊκάλης στην εφαρμογή messenger όταν εκείνη ήταν ανήλικη.\nΠάντως την Κυριακή ο Παύλος Χαϊκάλης, μία μέρα δηλαδή μετά την καταγγελία της Ηλιάνας Αραβή, αναγνώρισε ότι επρόκειτο για το πρόσωπό του, και εμφανίστηκε στην εκπομπή της Σίσσυς Χρηστίδου και απάντησε για όλα όσα είπε η εναντίον του η Κύπρια ηθοποιός.\nΟ Παύλος Χαϊκάλης εμφανίστηκε χθες στην εκπομπή της Σίσσυς Χρηστίδου σημειώνοντας πως δεν ήθελε να κρυφτεί πίσω από το δάχτυλο του, ενώ δήλωσε πως… ήταν ερωτευμένος μαζί της και της έδειχνε το ενδιαφέρον του με διακριτικό τρόπο.\nΩστόσο, όπως ισχυρίζεται με αρκετή δόση κυνισμού, είναι «αρσενικό παλιάς κοπής» οπότε, όταν μια γυναίκα τού λέει «όχι», αυτός επιμένει. Εσπευσε, δε, να ζητήσει «δημόσια συγγνώμη από την Ηλιάνα Αραβή, τον πατέρα και τη μητέρα της εάν την προσέβαλα».\n«Χθες άκουσα όσα κατήγγειλε η Ηλιάνα, την οποία είχα μαθήτρια και δεν ήθελα να κρυφτώ πίσω από το δάχτυλο μου, αλλά ούτε και να ακυρώσω τα λεγόμενα της. Αυτά που παραδέχθηκε είναι σωστά και δεν ακυρώνω καθόλου τον λόγο της. Τη γνώρισα την Ηλιάνα 19 ετών. Ήμουν ερωτευμένος μαζί της. Την φλέρταρα διακριτικά στην αρχή, όπως είπε και η ίδια. Της το εξήγησα ευγενικά. Δεν της είπα θα αποδεχθείς τις ορέξεις μου για να σε στείλω στην οντισιόν. Εκείνη ήταν κυρία. Απέφευγε ευγενικά. Είμαι όμως και αρσενικό παλιάς κοπής οπότε, όταν μια γυναίκα μου λέει το όχι, εγώ επιμένω. Δεν τα παρατάω εύκολα. Μιλούσαμε στο τηλέφωνο. Όλο αυτό τον καιρό δεν την είχα προσβάλει ποτέ ως γυναίκα».\n«Φτάνουμε στο περιβόητο τηλεφώνημα. Εκφράστηκα έντονα συναισθηματικά. Όταν μιλάς σε μια γυναίκα και της λες για τον πόθο σου τότε μπορεί να ξέφυγα. Της ζητάω δημόσια συγγνώμη. Και στον πατέρα της και στη μητέρα της. Ίσως ήρθε σε πίεση. Όταν μου είπε σας βλέπω σαν τον μπαμπά μου σταμάτησα. Και μετά στη σχολή λέει ότι την αγνόησα. Να δεχτώ το λάθος στην έκθεση του ερωτισμού μου, αλλά δεν θα χρεωθώ την “πτώση του Βυζαντίου”».\nΟ Παύλος Χαϊκάλης είπε μεταξύ άλλων για την καταγγελία: «Να κρυφτώ πίσω από το δάχτυλό μου; το θεωρώ λάθος. Δεν ακυρώνω τα λόγια της».\nΔείτε το βίντεο με τον Παύλο Χαϊκάλη\nΗ καταγγελία της Sky Maddas για τον Παύλο Χαϊκάλη\nΣοκαριστική ωστόσο είναι και η καταγγελία της Sky Maddas για τον Παύλο Χαϊκάλη καθώς ο ηθοποιός, όπως υποστηρίζει, της έστελνε μηνύματα το 2011, όταν εκείνη ήταν ανήλικη. Η ελληνοαμερικανίδα ηθοποιός έδωσε στη δημοσιότητα και αποσπάσματα.\n«Ντράπηκα άλλα αναρωτιόμουν τι να απαντήσω σ αυτά τα μηνύματα που έλαβα. Σκεφτόμουν τι να γράψω να μην προσβάλλω τον κ.Χαικαλη.Σκεφτόμουν και σε ποιες φωτος μου αναφερόταν. Γιατί φωτό με κιλοτάκια δεν είχα ανεβάσει ποτέ σε κανένα σόσιαλ μου μίντια», συνεχίζει σε επόμενη ανάρτησή της η ηθοποιός και σεναριογράφος.\n«Είχα ανεβάσει φωτογραφίες μιας φίλης μου με μαγιό το καλοκαίρι του 2011 και είχα ανεβάσει μια φωτό με τα πόδια μου για να δείξω το χρώμα που έκανα. Ήταν η πρώτη φορά που κάποιος με έβλεπε σαν αντικείμενο του σεξ», εξηγεί η Sky Maddas.\n«Είδα το βίντεο με τον κ. Χαϊκάλη και τον κ. Φιλιππίδη να κοροϊδεύουν αισχρά τα θύματα σεξουαλικής κακοποίησης/βιασμού στο τουίτερ. Τότε θυμήθηκα αυτά τα μηνύματα. θυμήθηκα πόσο άσχημα είχα νιώσει, πόσο ντράπηκα, πόσο δεν ήθελα να προσβάλω τον πολύ ηθοποιό», καταλήγει η ηθοποιός κάνοντας αναφορά στο βίντεο που έκανε τον γύρο του Διαδικτύου με τον Πέτρο Φιλιππίδη και τον Παύλο Χαϊκάλη.


** ΞΕΝΟΔΟΧΕΊΑ ECONO LODGE, FIFE **\n3501 Pacific Highway East, Fife, Ηνωμένες Πολιτείες της Αμερικής\nΤο business Econo Lodge περιλαμβάνει δωμάτια για μη καπνιστές κοντά σε Dorky's Arcade, Greater Tacoma Convention & Trade Center και Museum of Glass.\nΤο ξενοδοχείο προσφέρει 93 δωμάτια. Όλα διαθέτουν παροχές τσάι/καφέ, δωρεάν Wi-Fi, internet υψηλής ταχύτητας, εξοπλισμό σιδερώματος και καλωδιακή τηλεόραση. Επίσης έχουν ψυγείο και φούρνο μικροκυμάτων διαθέσιμα για αυτοεξυπηρέτηση.\nΤο Econo Lodge βρίσκεται 25-λεπτά οδικώς από το αεροδρόμιο Seattle-Tacoma International.\nΤο Econo Lodge προσφέρει στους επισκέπτες του αίθουσα συναντήσεων, μηχάνημα φαξ και επιχειρηματικό κέντρο, καθώς και υπηρεσία σιδερώματος και καθαριστήριο.\n/ 3501 Pacific Highway East, Fife, Ηνωμένες Πολιτείες της Αμερικής / Επικοινωνία\nDel Sol Super 8 Lake George/downtown Relax Of Historic Beach - Unit 587 21st St And 8th Ave - 1 Bedroom Mane Boutique & Spa Loyalty Bridgestreet Belmont Building Courtyard Airport Secret Escape Lake Tahoe Lodging Company Newmarket International Motor Rnb City Center Kahana Sunset #C5 Home Fontainebleau City Bed & Breakfast Catalina Island 6 Los Angeles - Arcadia/pasadena Country Be Queen Boutique Extended America - Los Angeles - Holiday Express La Vita E Bella Sanara Baan Boo Loo Korakia Surf


FAQ Page - iDNA Genomics\nΤι είναι το Medical DNA Test (PGx);\nΤο Medical DNA Test(PGx) φέρει σήμανση CΕ Mark και είναι πιστοποιημένο ως in Vitro Διαγνωστικό (IVD) ιατροτεχνολογικό προϊόν.\nΕντοπίζει αλλαγές ή παραλλαγές σε συγκεκριμένα γονίδια που μπορούν να καθορίσουν εάν ένα φάρμακο θα μπορούσε να είναι μια αποτελεσματική θεραπεία για εσάς ή αν θα μπορούσατε να έχετε παρενέργειες σε ένα συγκεκριμένο φάρμακο.\nΠοιο είναι το όφελος του τεστ για μένα; Γιατί το χρειάζομαι;\nΗ ανάλυση του Medical DNA Test (PGx) αποτελεί ένα εργαλείο που μπορεί να βοηθήσει τον γιατρό σας να επιλέξει ένα κατάλληλο φάρμακο για εσάς. Με ποιο φάρμακο, δηλαδή, έχετε ιδιαίτερα αυξημένες πιθανότητες για καλύτερη ανταπόκριση, σε ποια δοσολογία και με τις λιγότερες δυνατές ανεπιθύμητες ενέργειες. Δεν είναι μια μαγική λύση για την υγεία σας, αλλά μπορεί να παρέχει στον γιατρό σας σημαντικές πληροφορίες για το πώς ο οργανισμός σας θα μεταβολίσει ορισμένα φάρμακα και σε συνεξέταση με άλλους παράγοντες, όπως την ηλικία σας, τον τρόπο ζωής σας, άλλα φάρμακα που παίρνετε και τη γενικότερη υγεία σας, να μπορέσει τελικά ο γιατρός σας, να επιλέξει τη σωστή θεραπεία για εσάς.\nΜπορείτε να μου δώσετε ένα παράδειγμα;\nAς αναφερθούμε στις ανεπιθύμητες ενέργειες που μπορεί να εμφανιστούν από τη λήψη ενός φαρμάκου. Αυτές εμφανίζονται μερικές φορές επειδή οι άνθρωποι μεταβολίζουμε τα φάρμακα διαφορετικά ανάλογα με τον γενετικό μας κώδικα. Για παράδειγμα, μερικοί άνθρωποι από εμάς μπορεί να μεταβολίζουμε πιο αργά ένα φάρμακο από κάποιους άλλους και έτσι να έχουμε υψηλότερη συγκέντρωση του φαρμάκου στο σώμα μας η οποία, μπορεί να προκαλέσει εμετούς, πονοκεφάλους κτλ. Σε αντιπαράθεση, υπάρχουν συνάνθρωποί μας που μεταβολίζουν πιο γρήγορα ένα φάρμακο και μπορεί να έχουν λιγότερες ανεπιθύμητες ενέργειες ή να χρειάζονται μεγαλύτερη δοσολογία για αποτελεσματική αντιμετώπιση των συμπτωμάτων. Γι’αυτό, οι γιατροί σήμερα συστήνουν όλο και περισσότερο το τεστ PGx για την καλύτερη δυνατή επιλογή του κατάλληλου φαρμάκου για τον ασθενή τους.\nΠώς γίνεται το Medical DNA Test (PGx);\nΤο Medical DNA Test (PGx) έχει σχεδιαστεί ως ένα εύκολο και ανώδυνο τεστ για τα φάρμακα του Κεντρικού Νευρικού Συστήματος. Για να ολοκληρωθεί η διαδικασία απαιτείται απλά ένα δικό σας μικρό δείγμα σάλιου. Το δείγμα συλλέγεται στο ιατρείο με μία ειδική μπατονέτα, ως μέρος μιας μοναδικής συσκευασίας και αποστέλλεται στο πιστοποιημένο εργαστήριο της iDNA Genomics, για ανάλυση. Σε λίγες μέρες, εσείς και ο γιατρός σας, λαμβάνετε μία πλήρη ανάλυση ακριβείας της συσχέτισης των δικών σας συγκεκριμένων γονιδιακών παραλλαγών σε σχέση με φάρμακα\nΠοια είναι η διαδικασία, στην οποία το δικό μου DNA αναλύεται και εξάγονται τα αποτελέσματα της δικής μου έκθεσης αποτελεσμάτων;\nΟ σίελος (σάλιο) περιέχει DNA, το οποίο προέρχεται από τα κύτταρα του ιστού της στοματικής κοιλότητας. Σας στέλνουμε ένα kit συλλογής σιέλου και οδηγίες για την παροχή του δείγματός σας.\nΑφού παραλάβουμε το δείγμα σιέλου σας, το πιστοποιημένο με ISO εργαστήριό μας απομονώνει το DNA από τα κύτταρα του δείγματός σας. Στη συνέχεια, το εργαστήριο της iDNA Genomics χρησιμοποιεί υπερσύγχρονες διαδικασίες γενετικών εξετάσεων, για να αναλύσει το DNA σας.\nΠοια είναι η τιμή του Medical DNA Test (PGx);\nΗ λιανική τιμή του Medical DNA Test (PGx) είναι 180€.\nΤα έξοδα αποστολής μέσω της Γενικής Ταχυδρομικής είναι ΔΩΡΕΑΝ.\nΕίναι ασφαλές το Medical DNA Test (PGx); Πόσες φορές μπορώ να το επαναλάβω;\nΔεν υπάρχει κίνδυνος. Η λήψη σάλιου είναι απλή, γρήγορη και μη επεμβατική διαδικασία. Επίσης, δεν υπάρχει λόγος επανάληψης του τεστ. Μία φορά είναι αρκετή για συγκεκριμένη κατηγορία φαρμάκων επειδή το γενετικό σας προφίλ δεν αλλάζει με την πάροδο του χρόνου. Ρωτήστε τον γιατρό σας για περισσότερες πληροφορίες για το Medical DNA Test (PGx) και τα φάρμακα που περιλαμβάνει.\nΤο DNA ή αλλιώς δε(σ)οξυριβονουκλεϊκό οξύ, είναι το γενετικό υλικό του κυττάρου και περιλαμβάνει όλες τις πληροφορίες που είναι απαραίτητες για τις λειτουργίες του οργανισμού μας, σε μονάδες πληροφορίας που ονομάζονται γονίδια. Τα γονίδια αποτελούν βασική μονάδα κληρονομικότητας και οι πληροφορίες που μεταφέρουν καθορίζουν, σε πολύ μεγάλο βαθμό, τα μοναδικά μας χαρακτηριστικά, όπως το ύψος και το χρώμα των ματιών μας. Το DNA βρίσκεται σε όλα τα κύτταρα του οργανισμού μας (π.χ. αίμα, σάλιο, δέρμα κτλ.)\nΤι είναι το γονίδιο;\nΟι ακολουθίες (αλληλουχίες) των νουκλεοτιδίων στο DNA υπαγορεύουν τη σύνθεση των πρωτεϊνών, που είναι βασικά λειτουργικά βιολογικά μόρια στο σώμα μας, οι οποίες επιτελούν όλες τις διεργασίες: από τη σηματοδότηση και την αντίδραση σε εξωτερικά ερεθίσματα, μέχρι το μεταβολισμό. Το σύνολο του γενετικού υλικού στο σώμα μας, το σύνολο των γονιδίων, ονομάζεται γονιδίωμα.\nΤι είναι οι γενετικοί πολυμορφισμοί;\nΤο ανθρώπινο DNA είναι, κατά 99,9% περίπου, ταυτόσημο, από άτομο σε άτομο. Ωστόσο, υπάρχουν μικρές διαφορές, που καθιστούν το κάθε άτομο μοναδικό. Αυτές οι διαφορές ονομάζονται πολυμορφισμοί – single nucleotide polymorphism (SNP). Κάποιες από τις παραλλαγές αυτές συνδέονται με ορισμένα, μοναδικά γνωρίσματα, του κάθε ατόμου ή δυνητικά συνδέονται με μια γενετική προδιάθεση, που επιφέρει διαφοροποιημένη βιολογική λειτουργία ή γνωρίσματα, σε σχέση με άλλους ανθρώπους. Αυτή η διαφοροποίηση μπορεί να συσχετίζεται με διαφοροποιημένες ανάγκες σε εξωγενείς παράγοντες (όπως για παράδειγμα διατροφικούς), οι οποίοι καλούνται να εξισορροπήσουν και να συμβαδίσουν με τη διαφοροποιημένη λειτουργία του αντίστοιχου γονιδίου.\nΤι είναι τα αλληλόμορφα;\nΑλληλόμορφα ονομάζονται οι εναλλακτικές μορφές ενός γονιδίου. Κάθε γονίδιο απαντάται σε έναν συγκεκριμένο γενετικό τόπο στο DNA και σε δύο μορφές, όπως αυτές κληρονομήθηκαν από τους γονείς (μια από κάθε βιολογικό γονέα). Οι μορφές ενδέχεται να είναι ίδιες (ομόζυγα αλληλόμορφα) ή να διαφέρουν (ετερόζυγα αλληλόμορφα). Τα γενετικά αποτελέσματα της ανάλυσης χρησιμοποιούνται για τον εντοπισμό του κάθε αλληλόμορφου ή του συνδυασμού των αλληλόμορφων.\nΤι σχέση έχει το DNA με την λήψη ενός φαρμάκου;\nΗ μελέτη της αλληλουχίας του DNA αποκάλυψε ότι αρκετά γονίδια επηρεάζουν άμεσα τον μεταβολισμό των φαρμάκων καθώς και τις οδούς ελέγχου του φαρμάκου και τελικά το θεραπευτικό όφελος που έχει ένα φάρμακο για έναν συγκεκριμένο ασθενή. Τα γονίδια είναι ο λόγος για τον οποίο, το ίδιο φάρμακο στην ίδια δόση μπορεί να επηρεάσει ασθενείς με την ίδια νόσο με πολύ διαφορετικό τρόπο. Στα γονίδια μπορεί επίσης να αποδίδεται πως κάποιοι άνθρωποι έχουν σοβαρές παρενέργειες σε ένα φάρμακο, ενώ άλλοι δεν έχουν καμία.\nΚανένα άτομο και καμία ασθένεια δεν είναι ίδια. Κάθε ασθενής μπορεί να ανταποκρίνεται διαφορετικά σε ένα φάρμακο.\nEίναι κατανοητά τα αποτελέσματα της ανάλυσης του PGx panels;\nΤα αποτελέσματα της ανάλυσης είναι στην ελληνική γλώσσα. Είναι λεπτομερή και πλήρως κατανοητά από τον ειδικό γιατρό. Για την σωστή ερμηνεία τους από τον ασθενή, κρίνεται απαραίτητη η εξειδικευμένη γνώση και εμπειρία του θεράποντος γιατρού.\nΠΡΟΣΟΧΗ: Σε καμία περίπτωση μην αλλάζετε την δοσολογία ή τον προγραμματισμό των φαρμάκων που λαμβάνετε, χωρίς τη συμβουλή του γιατρού που σας τα χορήγησε.\nΤι είναι η Φαρμακογενετική (Pharmacogenetics)\nΗ μελέτη του τρόπου με τον οποίο οι γενετικοί παράγοντες (DNA) επηρεάζου τον τρόπο με τον οποίο ένα άτομο ανταποκρίνεται στα φάρμακο ονομάζεται Φαρμακογενετική. Όπως η ετυμολογία της λέξης ορίζει, η Φαρμακογενετική συνδυάζει τη φαρμακολογία ( μελέτη του τρόπου δράσης των φαρμάκων στον οργανισμό) με τη γενετική (μελέτη των γονιδίων και των λειτουργιών τους).\nΤι είναι τα Nutrition & Exercise DNA Tests;\nΤα Nutrition & Exercise DNA Tests μελετούν πώς τα γονίδια επηρεάζουν το μεταβολισμό των θρεπτικών συστατικών από την τροφή μας, την αποβολή των τοξινών, την προδιάθεσή μας προς αύξηση του σωματικού βάρους, την ανταπόκριση του σώματος μας σε διάφορους τύπους άσκησης και πολλές άλλες δραστηριότητες του.\nΤι είναι τα Nutrition, Sports & Exercise Genomics;\nH Διατροφογονιδιωματική (Διατροφογενετική & Διατροφογενομική) εξετάζει τις αλληλεπιδράσεις μεταξύ γονιδίων και διατροφής σε σχέση με την υγεία. Εξατομικευμένη Διατροφή ή Διατροφή Ακριβείας (Personalised / Precision Nutrition – PN) ορίζεται ως το σύνολο των ειδικά σχεδιασμένων συμβουλών διατροφής που βασίζονται στις προσωπικές πληροφορίες γονότυπου, φαινότυπου και τρόπου ζωής του ατόμου και στοχεύουν σε αλλαγή της διατροφικής συμπεριφοράς για καλύτερη υγεία.\nΤο Sport and Exercise Genomics εστιάζει στην κατανόηση του γονιδιώματος σε σχέση με την αθλητική απόδοση. Η αθλητική ικανότητα του ατόμου καθορίζεται από δυο βασικούς παράγοντες: το γονιδίωμά του και το περιβάλλον, καθιστώντας την αθλητική απόδοση έναν σύνθετο φαινότυπο. Γενετικοί πολυμορφισμοί επηρεάζουν μεταβολικές διεργασίες στον ανθρώπινο οργανισμό, όπως την απόδοση, την αντοχή, τα συστατικά των μυϊκών ινών, τον νευρομυϊκό συντονισμό και τις ικανότητες πρόσληψης οξυγόνου.\nΠοιο είναι το όφελος του τεστ για μένα;\nΌλοι μας είμαστε διαφορετικοί και γι’ αυτό δεν υπάρχει ένα πλάνο διατροφής και άθλησης που να ταιριάζει σε όλους. Οι γενετικές πληροφορίες που περιλαμβάνονται στην προσωπική σας γενετική ανάλυση, θα σας δώσουν βαθύτερη γνώση των αναγκών σας, ώστε να επιλέξετε το κατάλληλο πλάνο διατροφής και πρόγραμμα άθλησης για εσάς.\nΛάβετε υπόψη, ότι η γενετική είναι μόνο ένας από τους πολλούς παράγοντες που συμβάλλουν στην υγεία και την ευεξία μας. Ως εκ τούτου, για καλύτερα αποτελέσματα, παρακαλούμε να χρησιμοποιήσετε το γενετικό σας προφίλ ως μέρος της συνολικής εικόνας και όχι μεμονωμένα.\nΠόσο συχνά πρέπει να κάνω Τest DNA;\nΤο DNA σας δεν αλλάζει. Κάνετε το τεστ της iDNA Genomics για μία και μοναδική φορά στη ζωή σας, χωρίς να χρειαστεί επανάληψη. Θα μπορέσετε έτσι να φτιάξετε το εξατομικευμένο πλάνο σας, το οποίο θα βασιστεί στο δικό σας, μοναδικό γενετικό προφίλ.\nΑφού παραλάβουμε το δείγμα σας, το πιστοποιημένο με ISO εργαστήριό μας απομονώνει το DNA από τα κύτταρα που περιέχει. Στη συνέχεια, το εργαστήριο χρησιμοποιεί υπερσύγχρονες διαδικασίες γονοτύπησης, για να αναλύσει το DNA σας.\nΤο δείγμα σιέλου που θα αποστείλω, πρέπει να έχει συγκεκριμένη ποσότητα;\nΕίναι πολύ σημαντικό να ακολουθήσετε πιστά τη διαδικασία που περιγράφεται στην ενότητα ΔΙΑΔΙΚΑΣΙΑ, για να εξασφαλιστεί ότι η ποσότητα δείγματος θα είναι αρκετή, για την απομόνωση του DNA. Όταν παραλάβετε το κουτί του Test, θα βρείτε 2 αποστειρωμένες μπατονέτες για τη συλλογή σιέλου, κάθε μία περαιτέρω συσκευασμένη σε ειδικό σωλήνα συλλογής. Θα πρέπει να ακολουθήσετε τη διαδικασία συλλογής σιέλου, ακριβώς όπως περιγράφεται στις οδηγίες. Είναι πολύ σημαντικό η λήψη του δείγματος να διαρκέσει τουλάχιστον 1 λεπτό συνολικά, με περίπου 20 έντονες περιστροφικές κινήσεις, ανοδικές και καθοδικές, σε κάθε μάγουλο.\nΤι πληροφορίες θα πάρω μέσα στην προσωπική μου έκθεση αποτελεσμάτων;\nΣτην ενότητα ΠΡΟΪΟΝΤΑ, μπορείτε να βρείτε αναλυτικά όλους του άξονες και τις κατηγορίες ανάλυσης, που παρέχει η έκθεση αποτελεσμάτων σε κάθε test. Με το γονιδιακό τεστ παρέχεται η ανάλυση του γενετικού μας προφίλ σε θέματα όπως οι προδιαθέσεις και οι ανάγκες του οργανισμού μας, έτσι ώστε οι διατροφικές και αθλητικές επιλογές μας να έχουν εξατομικευμένο χαρακτήρα.\nΠώς θα λάβω τη δική μου έκθεση αποτελεσμάτων;\nΕντός 15 εργάσιμων ημερών από την παραλαβή του δείγματός σας από το εργαστήριο της iDNA Genomics, θα σας σταλεί η έκθεση αποτελεσμάτων της γενετικής σας ανάλυσης, στην ηλεκτρονική διεύθυνση (e-mail), που έχετε συμπληρώσει στη φόρμα με τα στοιχεία σας.\nΠοια η σχέση των αποτελεσμάτων της γενετικής μου ανάλυσης με την τωρινή κατάσταση της υγείας μου;\nΗ γενετική σου ανάλυση δείχνει τη γενετική σου προδιάθεση σε σχέση με τη διαχείριση βάρους, το μεταβολισμό θρεπτικών συστατικών, την υγεία της καρδιάς, τροφικές ευαισθησίες, προδιάθεση για τραυματισμούς, αλλά και την κλίση σε σπορ. Εάν η γενετική σου ανάλυση δείξει, για παράδειγμα, ότι έχεις προφίλ “Υψηλής Ευαισθησίας” που αφορά το μεταβολισμό μιας βιταμίνης, δεν σημαίνει ότι οπωσδήποτε μία εξέταση αίματος θα καταγράψει έλλειψη σε αυτή τη βιταμίνη. Τα επίπεδα, άλλωστε των βιταμινών εξαρτώνται από πολλούς παράγοντες, όπως η πρόσληψη της βιταμίνης αυτής μέσω της διατροφής και η αλληλεπίδραση με άλλα θρεπτικά συστατικά. Η γνώση αυτή δείχνει την τάση του οργανισμού για έλλειψη και λειτουργεί συμβουλευτικά στην επιλογή του κατάλληλου προτύπου διατροφής για βέλτιστη υγεία.\nΜπορώ να χρησιμοποιήσω μόνος μου τα αποτελέσματα της γενετικής μου ανάλυσης, ή θα χρειαστώ τη βοήθεια ειδικού;\nΕίναι σημαντικό να σημειωθεί, ότι η γενετική είναι μόνο ένας από τους πολλούς παράγοντες που συμβάλλουν στην υγεία και την ευεξία μας. Ως εκ τούτου, για καλύτερα αποτελέσματα, προτείνεται να χρησιμοποιήσεις το γενετικό σου προφίλ ως μέρος της συνολικής εικόνας και όχι μεμονωμένα. Παρακαλούμε διάβασε προσεκτικά αυτήν την ανάλυση. Για την καλύτερη αξιοποίηση της πληροφόρησης, συζήτησε τα αποτελέσματα με το διατροφολόγο σου, τον γυμναστή σου ή το γιατρό σου, ο οποίος είναι σε θέση να σε βοηθήσει να κάνεις στοχευμένες αλλαγές, βάσει του προσωπικού σου γονότυπου, του φαινότυπου, του ιστορικού και του τρόπου ζωής σου.\nΠού βασίζονται τα αποτελέσματα της έκθεσης αποτελεσμάτων της γενετικής ανάλυσης;\nΗ έκθεση αποτελεσμάτων κάθε προσωπικής γενετικής ανάλυσης, βασίζονται στις πιο πρόσφατες τεκμηριωμένες επιστημονικές έρευνες, που έχουν δημοσιευθεί σε επιστημονικά περιοδικά, με τη διαδικασία του peer-review και έχουν αξιολογηθεί από την επιστημονική ομάδα της iDNA Genomics. Κάθε αποτέλεσμα βασίζεται σε δημοσιευμένες ερευνητικές εργασίες, που δείχνουν τις σχετικές επιπτώσεις στην ανθρώπινη διατροφή, την άθληση και πολλούς άλλους παράγοντες, που επηρεάζουν την υγεία και την ευεξία.\nΤο DNA είναι ένα μεγάλο μόριο που περιέχει το γενετικό μας κώδικα, ο οποίος είναι μοναδικός για τον καθέναν μας. Περιέχει τις οδηγίες για την παραγωγή όλων των πρωτεϊνών στο σώμα μας, που καθορίζουν την ανάπτυξη και την υγεία μας. Το DNA το κληρονομούμε από τους βιολογικούς μας γονείς. Το ανθρώπινο DNA φέρει την μορφή μίας διπλής σπειροειδούς έλικας και τα δομικά του στοιχεία είναι γνωστά ως νουκλεοτίδια. Το κάθε νουκλεοτίδιο περιέχει μία οργανική αζωτούχο βάση και η σειρά (αλληλουχία), με την οποία τα νουκλεοτίδια συνδέονται μεταξύ τους για να συνθέσουν το DNA, αποτελεί τον γενετικό κώδικα.\nΟι ακολουθίες (αλληλουχίες) των νουκλεοτιδίων στο DNA υπαγορεύουν τη σύνθεση των πρωτεϊνών, που είναι βασικά λειτουργικά βιολογικά μόρια στο σώμα μας, οι οποίες επιτελούν όλες τις διεργασίες: από τη σηματοδότηση και την αντίδραση σε εξωτερικά ερεθίσματα, μέχρι το μεταβολισμό. Το σύνολο των γονιδίων, ονομάζεται γονιδίωμα.\nΤο ανθρώπινο DNA είναι, κατά 99,9% περίπου, ταυτόσημο, από άτομο σε άτομο. Ωστόσο, υπάρχουν μικρές διαφορές, που καθιστούν το κάθε άτομο μοναδικό. Κάποιες από τις παραλλαγές αυτές ονομάζονται πολυμορφισμοί – single nucleotide polymorphism (SNP) και συνδέονται με ορισμένα, μοναδικά γνωρίσματα, του κάθε ατόμου ή δυνητικά συνδέονται με μια γενετική προδιάθεση, που επιφέρει διαφοροποιημένη βιολογική λειτουργία ή γνωρίσματα, σε σχέση με άλλους ανθρώπους. Αυτή η διαφοροποίηση μπορεί να συσχετίζεται με διαφοροποιημένες ανάγκες σε εξωγενείς παράγοντες (όπως για παράδειγμα διατροφικούς), οι οποίοι καλούνται να εξισορροπήσουν και να συμβαδίσουν με τη διαφοροποιημένη λειτουργία του αντίστοιχου γονιδίου.\nΑλληλόμορφα (alleles) ονομάζονται οι εναλλακτικές μορφές ενός γονιδίου. Κάθε γονίδιο απαντάται σε έναν συγκεκριμένο γενετικό τόπο στο DNA σε δύο μορφές, όπως αυτές κληρονομήθηκαν από τους γονείς (μια από κάθε βιολογικό γονέα). Οι μορφές ενδέχεται να είναι ίδιες (ομόζυγα αλληλόμορφα) ή να διαφέρουν (ετερόζυγα αλληλόμορφα). Τα γονοτυπικά αποτελέσματα της ανάλυσης χρησιμοποιούνται για τον εντοπισμό του κάθε αλληλόμορφου ή του συνδυασμού των αλληλόμορφων. Ο συνδυασμός των αλληλόμορφων απαντάται σε πληθυσμούς με διαφορετική στατιστική συχνότητα.\nΤι είναι ο γονότυπος;\nΜε μια ευρεία έννοια, ο όρος «γονότυπος» αναφέρεται στη γενετική σύνθεση ενός οργανισμού. Με άλλα λόγια, περιγράφει το πλήρες σύνολο γονιδίων ενός οργανισμού. O όρος μπορεί να χρησιμοποιηθεί αναφερόμενος στα αλληλόμορφα, δηλαδή σε παραλλαγές ενός γονιδίου, που φέρει ένας οργανισμός.\nΤι είναι ο φαινότυπος;\nΟ φαινότυπος, περιγράφει όλα τα παρατηρήσιμα χαρακτηριστικά ενός οργανισμού που προκύπτουν από την αλληλεπίδραση του γονότυπου του (συνολική γενετική κληρονομιά) με το περιβάλλον. Ο φαινότυπος μπορεί να αλλάζει συνεχώς καθ ‘όλη τη διάρκεια ζωής ενός ατόμου λόγω περιβαλλοντικών αλλαγών και φυσιολογικών και μορφολογικών αλλαγών που σχετίζονται με τη γήρανση. Διαφορετικά περιβάλλοντα μπορούν να επηρεάσουν την εξέλιξη κληρονομικών χαρακτηριστικών και να μεταβάλλουν την έκφραση παρόμοιων γονότυπων (για παράδειγμα, δίδυμα που ωριμάζουν σε διαφορετικές οικογένειες).


Συγκέντρωση ΚΚΕ στο Θέρμο - AgrinioSite\n15 Μαΐου, 2019 430 No comment\nΜε επιτυχία πραγματοποιήθηκε η συγκέντρωση που διοργάνωσε η ΚΟΒ Θέρμου του ΚΚΕ μπροστά στις εκλογές, το Σάββατο 11 Μάη, στην κεντρική πλατεία του Θέρμου. Στη συγκέντρωση μίλησαν η Φωτεινή Τσώλου, μέλος του Γραφείου Περιοχής Δυτικής Ελλάδας του ΚΚΕ. Χαιρέτησαν, ο Σπύρος Κοτοπούλης, υποψήφιος περιφερειακός σύμβουλος με τη «Λαϊκή Συσπείρωση», πρόεδρος της Ομοσπονδίας Αγροτικών Συλλόγων Αιτωλοακαρνανίας και ο Χαρίλαος Μπουγάς, υποψήφιος Δήμαρχος Θέρμου με τη «Λαϊκή Συσπείρωση».\nΗ Φωτεινή Τσώλου αναφέρθηκε στην αναγκαιότητα να βγει το ΚΚΕ ισχυρό από τις επερχόμενες εκλογές τόσο των ευρωεκλογών, όσο και των περιφερειακών και τοπικών εκλογών. «Ένα δυνατό ΝΑΙ στο ΚΚΕ σημαίνει δυνατό ΟΧΙ στην ΕΕ του κεφαλαίου. ΝΑΙ στο ΚΚΕ σημαίνει ΝΑΙ στον αγώνα για την αποδέσμευση από την ΕΕ, για την Ελλάδα και την Ευρώπη του σοσιαλισμού», και «το ΚΚΕ παλεύει για την αποδέσμευση από την ΕΕ, µε τον ίδιο το λαό στην εξουσία και όχι για να ενταχθεί η Ελλάδα σε μια άλλη -εξίσου εχθρική για το λαό- συμμαχία ή για να αλλάξει απλά το νόμισμα µε το οποίο θα μετράμε τη φτώχεια µας. Δίνουμε δύναμη στο ΚΚΕ για να αφήσουμε πίσω το δρόμο των συνεχών θυσιών για τα κέρδη των λίγων. Να αφήσουμε πίσω τα ψεύτικα διλήμματα, το “μικρότερο κακό”, που κάθε φορά οδηγεί στο “μεγαλύτερο κακό”». Κάλεσε τον κόσμο και ειδικά τους νέους να αξιοποιήσουν την πείρα τους, και: «να εκμεταλλευτούν την ευκαιρία µε την ψήφο τους να καταδικάσουν την ΕΕ, το σύστημα και τα κόμματά τους. Να δυναμώσουν το ΚΚΕ, τη δική τους φωνή και δύναμη. Γιατί πραγματικά σύγχρονο στην εποχή µας, της μεγάλης ανάπτυξης της επιστήμης και της τεχνολογίας είναι ο λαός και η νεολαία να απολαμβάνει µία καλύτερη ζωή, µε σύγχρονα δικαιώματα και όχι οι νέοι να ζουν χειρότερα από ό,τι ζούσαν οι γονείς τους. Γιατί το πραγματικά προοδευτικό και σύγχρονο γεννιέται πάντα μέσα από την αμφισβήτηση, την ταξική σύγκρουση, τον αγώνα, για έναν ριζικά διαφορετικό δρόμο ανάπτυξης της ελληνικής κοινωνίας».\nΟ Σπύρος Κοτοπούλης, αναφέρθηκε στο ρόλο της περιφέρειας, ως κρίκος στην αλυσίδα του κρατικού μηχανισμού, που με τον «Κλεισθένη» δέθηκε ακόμη περισσότερο με αυτό. Στη στάση της περιφερειακής αρχής Κατσιφάρα, αλλά και στις υπόλοιπες παρατάξεις που οι υποψήφιοι περιφερειάρχες τους, έπαιξαν ρόλο από διάφορα πόστα, στον να διαμορφωθεί η σημερινή κατάσταση στην καθημερινότητα μας, τόσο των εργαζομένων, όσο και των φτωχών και μεσαίων αγροτών του νομού μας. Η στάση των περιφερειακών συμβούλων της «Λαϊκής Συσπείρωσης»: «ήταν και θα είναι, γι’ αυτό πρέπει να γίνουν πιο πολλοί, να βάλουμε περισσότερα εμπόδια στις κατευθύνσεις της ΕΕ, στα αντιλαϊκά μέτρα, που υλοποιούνται από τις κυβερνήσεις και την Τοπική Διοίκηση. Σε νόμους που προβλέπουν εμπορευματοποίηση κοινωνικών υπηρεσιών, περικοπές δαπανών για βασικά έργα, υποδομές και παρεμβάσεις προς όφελος των λαϊκών στρωμάτων (π.χ. αντιπυρική, αντιπλημμυρική προστασία)».\nΟ Χαρίλαος Μπουγάς, τόνισε ότι: «Υπάρχει ένα κοινό νήμα που δένει την ΕΕ, τις κυβερνήσεις, τις δημοτικές και περιφερειακές αρχές. Γι’ αυτό και οι τοπικές εκλογές δεν είναι “κάτι άλλο”, “κάτι έξω” από όσα εφαρμόζονται, από εδώ οι δήμοι και οι περιφέρειες, από την άλλη οι κυβερνήσεις και το κράτος. Άρα ανεξάρτητοι δεν υπάρχουν, όλοι είναι εξαρτημένοι από μια πολιτική, το θέμα είναι ποιον εξυπηρετούν, τους πολλούς ή τους λίγους». Ξεκαθάρισε ότι: «δεν θα πούμε ποτέ ότι τα λαϊκά προβλήματα δεν είναι στην “αρμοδιότητά” μας, θα μπούμε μπροστά, μαζί με τους δημότες, θα συγκρουστούμε ακόμα και με νόμους για να λυθούν προβλήματα». Έκλεισε το χαιρετισμό του με τις προτάσεις της «Λαϊκής Συσπείρωσης» για το Δήμο Θέρμου.\nΜεσολόγγι: Το Πρόγραμμα του 14ου ΔΙΕΘΝΟΥΣ ΦΟΙΤΗΤΙΚΟΥ ΒΥΡΩΝΙΚΟΥ ΣΥΝΕΔΡΙΟΥ 2019\nΚΚΕ:Μέτρα στήριξης για τους ωρομίσθιους εκπαιδευτικούς στις σχολές του ΟΑΕΔ